text:
Medellín
Medellín (Spàinntis: IPA:[með'eˈʝin] neo [með'eˈʎin]), gu h-oifigeil Municipio de Medellín (Spàinntis) neo Baile Medellín. 'S e an dàrna baile as motha ann an Coloimbia a th' ann. Tha e suidhichte ann an Antioquia anns A' Ghleann Aburrá, fear dhe na gleanntan as fhaide air thuath na h-Andes ann an Aimearaga a Deas,[1] 414km air falbh bho Bhogotá.[2] Tha sluagh dhe 2.4 muillean aige.[3][4] 'S e an dàrna tuineachadh as motha ann an Coloimbia a rèir an t-sluaigh a th' ann, le a barrachd air 3.2 millean duine, san àite 95 eadar na bailtean as motha na cruinne, ma thoirear a-staigh an sgìre mu a thimcheall, Ceàrn Cathaireil a' Mhedellín (Area Metropolitana de Medellín).
Chaidh Medellín a stèidheachadh ann an 1616 leis an Spàinnteach Francisco Herrera Y Campuzano mar El Poblado de San Lorenzo (Tuinneachadh Naoimh Lawrence) anns an sgìre ris an canar El Poblado gus an-diugh. Ann an 1675 stèidhich A' Bhanrìgh Companach Mariana na h-Ostaire am Villa de Nuestra Señora de la Candelaria ("Baile Naoimh Mhàiri à Chandelaria").
Ann an 1826 chaidh am baile ainmeachadh mar phrìomh-bhaile na Roinne Antioquia le ùghdarrasan co-àiteachail na Spàinne. Ann an 1803 chaidh an Oilthigh Antioquia a stèidheachdh agus 's e aon dhe na h-oilthighean as buaidheach ann an Coloimbia a th' ann. An dèidh do Choloimbia an neo-eisimeileachd bhon Spàinnt a bhuanachadh, bha Medellín na phrìomh-bhaile na Stàit Feadaral Antioquia gus 1888, le èigheachd Bun-Reachd na Coloimbia ann an 1886. 'S e làrach malairteach fiùghantach bh' ann am Medellìn rè na 19mh linne, tro as-mhalairt an òir aig an toiseach, agus an uair sin tro chinneasachadh agus as-mhalairt a' chofaidh. An dèidh Cogadh na Mìle Làithean (1899 — 1902), 's e Medellín a' chiad bhaile ann an Coloimbia a ghabh pàirt anns an Tionndadh Gnìomhachais le stèidheachadh companaidhean a' chlòtha, agus pròiseactan còmhdhail mar an trèana, a mhisnich as-mhalairt, agus stèidheachadh iomadh oithighean agus sgoiltean dreuchdail, is iad a chruthaich Clas Buirdeasach Beag.
Anns a' ceathramh mu dheireadh na 20mh linne, bha prìomh àros Pablo Escobar maslach ann am Medellín, ceannard buidheann mhòr eucoirich, a bha an seachdamh duine a bu bheairte san t-saoghal tro mhalairt dhrogaichean, a-rèir aithisg bho Iris Forbes ann an 1989.[5] 'S e "Cairteil a' Mhedellín" an t-ainm a chuir na meadhannan anns na Stàitean Aonaichte oirre, a chionn 's gun do stèidhich esan agus a chuid chompanaich an gnothach ann am Medellín.[6] Stiùireadh Escobar cogadh ceannaircich an aghaidh Riaghaltais Choloimbia rè na 80an agus na 90an, ann an cuid gus nach fheuch na h-ùgharrasan ri a thoirt air falbh gu na Stàitean Aonaichte e. Chaidh e a mharbhadh le feachdan Phoilis Choloimbia 2 an Dùbhlachd, 1993.
Fhuair am baile a chuid fhiùghantais gnìomhachasail air ais aig toiseach na 21mh linne, le togail siostaim treànaichean ris an canar Metro de Medellín, agus le polasaidhean leasachaidh na bu shaoire, adhartasan anns an tèarainnteachd agus anns an fhoghlam, agus tro bhrosnachadh a' bhaile aig ìre eadar-nàiseanta mar cheann-uidhe turasachd.
Bheir Ceàrn Cathaireil a' Mhedellín gu buil 67% an Làn Thoradh Dùthchail aig Antioquia agus 11% eaconomaidh Choloimbia.[7] 'S e roinn chudromach a th' ann am Medellín a thaobh oilthighean, sgoiltean treànaidh, malairte, gnìomhachais, saidheans, seirbheisean na slàinte, àiteachas-flùraichean, fèisean, taighean-seinnse agus clubaichean.
Susbaint
- 1 Facal-Fhreumhachd an ainm Medellín
- 2 Eachdraidh
- 2.1 Tùsanaich Aimearaganach
- 2.2 Taisgealadh Spàinntich a' ghlinne
- 2.3 Am baile a' fàs
- 2.4 Rè linntean fo bhuaidh nan Spàinnteach
- 2.5 Tionndadh Gnìomhachais
- 2.6 Ealainn agus litreachas rè a' chiad phàirt na 20mh linn
- 2.7 Plana Mòr Medellín
- 2.8 Beò Cultarail fad na deicheadan a dh'fhalbh
- 2.9 Rannsachadh
- 2.10 An latha an-diugh
- 3 Cruinne-Eòlas agus Gnàth-shìde
- 4 Sgìrean Riaghlach
- 5 An lagh agus an riaghaltas
- 6 Eaconamaidh
- 7 Leasachadh Cathaireil
- 8 Foghlam
- 9 Oilthighean
- 10 Còmhdhail
- 11 Sluagh a' Bhaile
- 12 Cultar
- 13 Fèisean
- 14 Daoine Ainmeil
- 15 Bailtean Co-cheangailte
- 16 Bailtean Co-cheangailte
- 17 Gallaraidh
- 18 Iomraidhean
- 19 Ceanglaichean a-mach
Facal-Fhreumhachd an ainm Medellín[deasaich | deasaich an tùs]
Bha còig ainm air a' bhaile Spàinnteach tùsail ron fhear air a bheil e an-diugh: Aburrá de los Yamesíes, San Lorenzo de Aburrá, San Lorenzo de Aná, Valle de San Bartolomé, agus Villa de la Candelaria de Medellín.
Fhuair am baile an t-ainm aige bhon a' bhaile Medellín, faisg air Badajoz ann an Extremadura anns An Spàinnt. Chaidh am Medellín Spàinnteach a stèidheachadh ann an 75 RO le Quintus Caecilius Metellus Pius.[8]. 'S ann an Roinn Badajoz a bha cuid dhe na Ceannsaichean, neo Conquistadores ann an Spàinntis, Gaspar de Rodas, prìomh Riaghladair na h-Antioquia, nam measg.
Dh'iarr An t-Iarla Pedro Portocarrero y Luna, Cathraiche Comhairle Innseachan an Iar (Consejo de Indias), do Chrùn na Spàinne gun cuireadh ainm a' bhaile aige fhèin, Medellín ann an Extremadura, air a' bhaile ùr ann an Aimearaga. Chaidh an t-iarrtas aige a ghabhail ris 22mh an t-Samhain, 1674, nuair a ghlaodh An Tàinistear Mariana na h-Ostaire gur e Villa de Nuestra Señora de Medellín an t-ainm a bha air a' bhaile. Rinn An Riaghladair, Miguel Aguinaga y Mendiogoitia, an èigheachd oifigeil 2 an t-Samhainn, 1675. Bhuilich Mariana gearradha-arm air a' bhaile 24mh An t-Iùchar 1676.[8]
Eachdraidh[deasaich | deasaich an tùs]
Tùsanaich Aimearaganach[deasaich | deasaich an tùs]
Seallaidh an fhianais-àrsaidheachd, a fhuaireadh le sealgairean agus luchd-cruinneachaidh, gun robh daoine a' fuireach anns A'Ghleann Aburrá o chionn 10,500 bliadhna. Lorg Ceannsaichean Spàinnteach a' ghlinne iomadh bhuidhne, mar na tuatha Aburrá, Yamesí, Pequé, Ebejico, Norisco, agus Maní is iad air a bhith nan tàmh anns a' ghlinne bho mu dheidhinn a' chòigeamh linne. Thug na h-Aburrá an t-ainm orra air a' ghleann. 'S e tuathanaich a bh' annta is chinneadh iad cruithneachd Innseanach, pònair agus cotan, dh'fhigheadh agus mhaiseachadh iad clò, reiceadh iad salann, agus b' e òr-cheàrdaichean a bh' annta. Chaill iad an cuid fearrainn fo Riaghailt nan Spànnteach, agus bha iad fo smachd siostam riaghaltais fhiùdalaich. Chaidh iomadh dhuibh a thoirt dha na mèinnean. Chaidh iad uile a mhilleadh anns a' ghleann sin co-dhiù, le tinneasan às an Roinn Eòrpa, a bharrachd air an obair chruaidh agus an droch làimhseachaidh a fhuair iad. Tha daoine le buntaineas do thuatha a' Ghlinne Aburrá ann fhathast is iad a' fuireach ann an sgìrean eile ann an Stàit na h-Antioquia, mar eisimpleir ann an Urabá agus anns an sgìre ann an àirde a deas agus iar.
Taisgealadh Spàinntich a' ghlinne[deasaich | deasaich an tùs]
Anns an Lùnasdal 1541, bha Marsgall Jorge Robledo anns an àite ris an canar Heliconia an latha an-diugh agus chunnaic e rud fad às is esan a' creidsinn e gur e gleann a bh' ann. Chuir e Jerónimo Luis Tejelo am fearrann a rannsachadh, agus ràinig Tejelo an fhaiche far a bheil Medellín an latha an-diugh tron oidhche 23 an Lùnasadal. Thug na Spàinntich Gleann Naoimh Bartholome air, ach chaidh sin atharrachadh ann an ùine ghearr gu Aburrá, an t-ainm tùsail aige, a tha a' ciallachadh "Dealbhadairean," air sgàth gu rinneadh na Tùsanaich dealbhan air a' chlò.[9] Cha robh an gleann cho tarraingeach dha na ceannsaichean aig an àm sin, leis cho gann 's a bha e a thaobh bheairteis agus leis cho nàimhdeil a bha daoine an àite.
Ann an 1574 dh'iarr Gaspar de Rodas bho Chabildo de Antioquia (Comhairle na h-Antioquia), ceithear mìle ceàrnagach de fhearrann fhaighinn airson treudan agus tuathanas a stèidheachadh anns a' ghleann. Thug a' Chomhairle trì mìle ceàrnagach dhe fhearrann dhasan.[9]
Thàinig An Reachdadair Co-Àiteachail Francisco de Herrera y Campuzano le 80 Tùsanaich Aimearaganach ann an 1616, ga ainmeachadh "Poblado de San Lorenzo," far a bheil "Ceàrnag El Poblado" an latha an-diugh. Ann an 1646 dh'òrdaich lagha co-àiteachail gun sgarradh na Tùsanaich Aimearaganach bho na mestizos agus na mulattos, is le sin thòisich riaghladh co-àiteachail air baile ùr a thogail ann an Aná, far a bheil A' Cheàrnag Bherrio an latha an-diugh, agus far an deach eaglais Nuestra Señora de la Candelaria de Aná ("Naomh Màiri à Candelaria ann an Aná") a thogail. Trì bliadhna an dèidh sin, thòisich na Spàinntich Iglesia La Candelaria de Medellín (Eaglais Chandelaria ann am Medellìn) a thogail, a chaidh a thogail a-rithist aig deireadh na 18mh linne.[9]
Am baile a' fàs[deasaich | deasaich an tùs]
Thòisich an sluagh air fàs lìonmhor an dèidh 1574, agus bha Gaspar de Rodas na thàmh anns a' ghleann. A-rèir cunntasan na h-Eaglaise San Lorenzo, bha sia pòsaidhean ann eadar 1646 agus 1650, agus 41 eadar 1671 agus 1675.[9] Bha mèinnean òir air an leasachadh ann an iar-thuath Antioquia, agus bha feum orra air biadh fhaighinn bhon dùthaich ri a thaobh. 'S e àite gu math roi-innleachdail eadar mèinnean òir agus a' chiad phrìomh-bhaile roinneil, Santa Fe de Antioquia a bh'ann an Gleann Aburrá.[9]
Thòisich a' phrìomh-bhaile roinneil, Santa Fe, a chuid shuimealachd a chall agus dh'fhàs e bochd mean air mhean, leis gun tigeadh daoine cudromach a' mhalairte chun a' ghlinne Aburrá, far an do thòisich teaghlaichean beairt fearainn a cheannachd. Ann an ùine ghoirid, dh'iarr a' chiad chuid dhe tìrichean gun cruthachadh comhairle anns a' ghleann, agus le sin fhuair iad riaghaltas fa-leth bho Shanta Fe.[9] Rinn an riaghaltas ann an Santa Fe sabaid an aghaidh sin, ach 22 An t-Samhainn 1674 chuir Mariana na h-Ostaire a h-ainm dhan reachd a chruthaich a' Chomhairle. Chaidh an reachd rìoghail a ghairm 2 An t-Samhain 1675 leis an Riaghladair Miguel de Aguinaga. Fhuair am baile ùr an t-ainm Villa de Nuestra Señora de la Candelaria.[9]
Rè linntean fo bhuaidh nan Spàinnteach[deasaich | deasaich an tùs]
Bha na daoine air an sgapadh air feadh a' ghlinne ro stèidheachadh a' bhaile, agus cha robh ach corra theaghlaich gan cruinneachadh aig beul na h-Aibhne Aná (An Abhainn Santa Elena) an-diugh agus na h-Aibhne Medellín; bha feadhainn eile a' fuireach ann an El Poblado San Lorenzo. An dèidh na reachd rìoghail, thagh na luchd-inmrich làrach air an Abhainn Aná mar chridhe a' bhaile ri teachdail, le eaglais Candelaria ann am meadhan.
'S e gnothaichean tiughadh gu math sìmplidh a bh' anns na prìomh thoglaichean. Cha robh ach dà ùrlair fiu's aig taighean na daoine as cudromaiche, agus cha robh an eaglais agus Talla a' Bhaile cho drùidhteach. Cha robh an eaglais air a leasachadh ach anns an 18mh linn. Cha robh ach ùrlar air Talla a' Bhaile, a bha stèidhichte ri taobh an iar na ceàrnaig. Bha mullach tiughadh air gu ruige 1742, nuair a chuireadh sglèitean air. Ann an 1682, thòisich luchd-malairte agus còigrich Iglesia de la Veracruz (Eaglais na Croise Fìor) a thogail, coisrigte mar eaglais le Easbaig na Popayán ann an 1712.[9]
Thug prìomh chùnntas-sluaigh na linntean co-àiteachail àite ann an 1675: bha 3,000 duine agus 280 teaghlach ann. Cha do rinn iad cùnntas-sluaigh eile gus an do dh'òrdaich "El Visitador Colonial" (An Reachdadair Co-Àiteachail) Juan Antonio Mon y Velarde e uaireigin eadar 1786 agus 1787: bha 14,507 duine agus 241 teaghlach ann. Ann an 1808, dà bhliadhna mus do bhuannaich Coloimbia a cuid neo-eisimeileachd, bha 15,347 duine agus 360 teaghlach ann.[9]
Chaidh Colaiste Rìoghail nan Franciscanach a stèidheachadh 180 ann am Plaza Central (Cèarnag Bherrío an latha an-diugh) agus bha roinnean Gràmair, Feallsanachd agus Diadhachd aige.[10] Ann an ùine ghearr, chaidh an Colaiste a ghluasad gu togalach ùr anns a' Cheàrnag Bheag San Ignacio. Ann an 1821 fhuair e an t-ainm ùr Colaiste na h-Antioquia, agus mu dheireadh thall Oilthigh Antioquia ann an 1901. Bha a' chiad sgoil trèanaidh dreuchdail, a' chiad stèisean radio cultarail ann an Aimearaga-Laideannach, agus a' chiad gharradh luibheachaig an oilthigh. Tha e clùiteach an-diugh airson leasachaidhean anns an leigheasachd, ath-chur buill-bodhaig nam measg.
Tionndadh Gnìomhachais[deasaich | deasaich an tùs]
Dh'fhàs am baile uabhasach cudromach aig ìre nàiseanta rè na 19mh linn a chionn 's gun dèanadh òr agus coifidh, a bharrachd air gun do thogadh an rathad iarainn roinneil (Ferrocarril de Antioquia), air a rachadh à cleachdadh a-nis.
Dh'àrdaich sluagh a' Mhedellín sia turas anns a' chiad leth na 20mh linn, bho sluagh de 59,815 ann an 1905 gu 358,189 ann an 1951. Chuir Cogadh na Mìle Làithean (1899-1902) stad air leasachadh gnìomhachasail a' bhaile, ged nach tug an cogadh sìobhalta buaidh gu dìreach air an roinn. Rinn Ceann-suidhe Rafael Reyes ath-chruthachaidhean an dèidh a' chogaidh, agus lean leasachadh gnìomhachasail a' bhaile [9] le stèidheachadh Comann Luchd-Malairte ann am Medellín. Chruthaich a' bhuidheann sin pròiseact còmhdhail roinneil a cheangail Medellín do roinnean eile ann an Coloimbia agus thall thairis.
A dh'aindeoin gu robh gnìomhachas an òir uabhasach cudromach aig toiseach toiseachaidh leasachaidh Medellín, 's e cofaidh a thug fàs air a' bhaile anns an 20mh linn. Dh'fhàs am malairt gu ìre eadar-nàiseanta leis gum fàsadh cofaidh a' phrìomh stuth as-mhalairt na dùthcha. A bharrachd air sin, chruthaich fiùghantas gnìomhachasail malairteach a' Mhedellín clas dhe luchd-malairte agus luchd-dèanadaise is stèidhich iad prìomh ghnìomhachasan aig ìre nàiseanta ann an Coloimbia.[9] Rè na 1930an, leasachadh gnìomhachas a' chlòtha le teaghlaichean a rinn am fortain ann am mèinnean an òir aig àm a' cho-àiteachais. Chaidh gnothaichean na Glainne, na Dighe, agus a' Bhìdhe a stèidheachadh rè nan 1930an, agus chuidich sin Medellín an roinn gnìomhachasail a dhèanamh an tè a bu chudromaiche ann an Coloimbia. Tha feadhainn dhe na companaidhean sin a' dol fhathast, seadh le an ainmean tùsail aca, seadh le ainmean ùra.
Malairt ann am Medellín[deasaich | deasaich an tùs]
'S e tè dhe na companaidhean fighe as cudromaiche ann an Coloimbia a th' ann Coltejer. Chaidh a stèidheachadh ann am Medellín le Alejandro Echavarría 22 An Dàmhair 1907.[11]
Bheireadh nochdadh a' ghuail ann an Amagá, a tha suidhichte corra mhìle mu dheas a' Ghlinne Aburrá, agus togail ionadan dealain-uisge cumhachd dha na gnìomhachasan ùra, agus air sgàth sin chaidh iomadh chompanaidhean beaga a chruthachadh. Chuir Rathad Iarainn na h-Antioquia (ga thogail ann an 1875) cruinn-eòlas fhir dhe na sgìrean as beanntaiche ann an Aimearaga a Deas fo smachd, gu h-àraidh an Tunail La Quiebra, a chruthaich ceangail eadar teis-meadhan a' ghnìomhachais agus an Abhainn Mhagdalena, an abhainn mhòr as so-sheòlta ann an Coloimbia. Thog Medellín a' chiad phort-adhair aige ann an 1932, am Port-adhair Enrique Olaya Herrera.[9]
Sheall sgrùdadh a rinn Charles H. Savage mu dheidhinn a' chinneasachaidh gnìomhachasail ann an Antioquia eadar 1960 agus 1972 dìreach cho cudromach a dh'fhàs na gnìomhachasan ann am Medellín airson Coloimbia agus Aimearaga a Deas. Rinn esan sgrùdadh air buil na atharraidhean sòisealta a dh'adhbharaich an teis-eòlas ùr. Chùm Savage sùil mionaideach air trì taighean-gnìomhachais ann an Antioquia: dà thaigh-crèadhadaireachd ann an Santuario agus La Blanca, a bharrachd air taigh-gnìomhachas a' chlòtha ann amn Medellín. Cha robh Savage uasal a-mhàin à toradh gnìomhachasail na taighean-gnìomhachasan ann an Antioquia, ach cuideachd às an dàimh eadar luchd-obrach agus fasdaidhearan, agus dh'ainmich e an èifeachdas ghnìomhachasail sin "Cultar na h-obrach".[12] Chaidh na toraidhean aige a chur sa chlò leis a' cho-làimhaiche aige George F. Lombardi fon ainm Sons of the Machine.[13][14] Chaochail Savage ann an 1973.
Ealainn agus litreachas rè a' chiad phàirt na 20mh linn[deasaich | deasaich an tùs]
Tha an Oilthigh Antioquia, an Oilthigh Nàiseanta Colombia leis an earrann aige ann am Medellín, agus Universidad Pontificia Bolivariana (an Oilthigh Pàpanach Bolivarianach) air a bhith aig cridhe foghlam acadaimigeach a' bhaile aig ìre eachdraidheil agus iad a' treànadh clas inntleachdail a' cheàrna, aig ìre nàiseanta agus eadar-nàseanta.
'S e eileamaid shòisealta chudromach a bh' ann an Ealain agus Litreachas ann am Medellín. Ghabh am baile pàirt ann an atharrachaidhean litreachais bho Romannsaidheachd gu Ealainn Nòdha Ùr agus bhuidhnean litreachas na linne ùir rè a' chiad leth dhen 20mh linn. Rinn an t-ùghdar Tomás Carrasquilla (1858 - 1940) mion-sgrùdadh air sluagh na h-Antioquia a bha aige fhèin, is chuir esan an cèill gu h-amaiseach am beatha làitheil agus na cleachdaidhean aca. Bha an t-ùghdar agus feallsanachd Fernando González à Envigado (ann an ceàrn cathaireil a' Mhedellín), an dealbhadair na dealbhan-èibhinn Ricardo Rendón agus am bàrd León de Greiff a-measg luchd-stèidhichidh na Panidas, buidheann litreachais à Medellín. Bha bàird agus ùghdairean cudromach eile ann, mar Phorfirio Barba Jacob agus Efe Gómez. 'S e Eladio Vélez agus Pedro Nel Gómez na dealbhadairean a bu chlùitiche. Bha an ceòladair Carlos Vieco Ortiz uabhasach ainmeil. Bha na prìomh-oifisean aig companaidhean ciùil mar Sonolux, Ondina agus Silver ann am Medellín.[9]
Bha na clubaichean ann am Medellín, iomadh dhuibh le freumhan aig deireadh na 19mh linn mar an Club Union (stèidhichte ann an 1894) agus an Club Campestre (stèidhichte ann an 1924), aig cridhe buidhnean inntleachdail agus gnìomhachasail. Chaidh an Circo España (Siorcas na Spàinne) a chruthachadh ann an 1909 agus an Taigh -cluiche Bolívar, ann an 1919. Chaidh an Taigh-cluiche Junín àlainn a sgrios airson an Tùr Coltejer a thogail. Chaidh Cine Colombia, a' chiad chompanaidh sgaoilidh fhilmichean na dùthcha, a stèidheachadh ann am Medellín ann an 1927.[9]
Plana Mòr Medellín[deasaich | deasaich an tùs]
Rè na 1950an dhealbhachadh luchd-gnìomhachas, luchd-malairt agus an Riaghaltas Ionadail Am "Plan Mòr Medellín" (PMM) (Plan Pìdhleat), plana airson leasachadh a' bhaile air feadh a' Ghlinne Aburrá agus mu dheireadh thall chruthachadh sin a' chiad cheàrn cathaireil ann an Coloimbia. 'S e Paul Wiener agus José Luis Sert na ailtirean a bha os cionn a' phròiseact. Bha cladhachadh na h-Aibhne Mhedellín, stiùireachadh tuineachaidhean ùra air buthaich a' ghlinne, cruthachadh làraich gnìomhachasail ann an sgìre Guayabal, dealbhachadh cathaireil airson is gum biodh am baile ann an co-fhuaimneachd leis an abhainn, togail Pàirc Ball-Coise ùr, agus stèidheachadh làraich riaghal anns an La Alpujarra a-measg nam pròiseactan a bu chudromaiche anns a' PhMM.[9]
Thòisich àm ùr dhe cugallachd phoiliteagach airson Choloimbia an dèidh mort tagraiche a' chinn-shuidheis Jorge Eliecer Gaitán ann an ùpraid air a bheil Am Bogotazo, a thachair ann am Bogotá ann an 1949. Sgaoil an t-ainneart poiliteagach air feadh sgìrean dùthchail na tìre, agus bu chòir dha iomadh thuathanaich a theiche chun nam bailtean-mòra. Dh'èireadh sluagh Mhedellín gu luath rè nam bliadhnachan a thigeadh. Dh'fhàsadh bruthaich a' ghlinne loma-làn slumaichean. Bha 358,189 luchd-àiteachaidh anns a' bhaile ann an 1951, ach 22 bliadhna an dèidh sin, ann an 1973, bha an sluagh air a dhol suas trì tursan gu 1,071,252.
Thug an sluagh buaidh mhòr air a' PhMM. Dh'fhàs crìochan a' bhaile gu ruige àiteachan nach robh am broinn a' PhMM, is le sin thàinig Medellín dìreach ri taobh bailtean eile anns a' ghleann Aburrá, mar Envigado, Bello agus Itagüí; 'S e teaghlaichean bochda a bh'ann na in-imrich ùra a fhuair Medellín, is iad gun creideis gus taighean a cheannaich, agus air sgàth sin chaidh iomadh sgìrean a thogail taobh a-muigh a' PhMM; Chaidh sgrios a chur air tòrr sheann thoglaichean ann am meadhan a' bhaile airson tùraichean àrda, oifisean agus rathadan mòra a thogail. Chaidh sgrios a chur air An Taigh-Cluiche Junín, a bha cho àlainn ri taobh Santa Elena, dìreach gus an Tùr Coltejer a thogail. Solaraich an inimricheas mhòr gu Medellín luchd-obrach gu leòr airson leudachadh taighean-gnìomhachasan a' chlòtha, is iad a bhith ga ùrachadh aig an àm sin,[9] ach chruthaich e trioblaidean ùra airson a' bhaile cuideachd: cion-cosnaidh na b'àirde, seirbheisean air dhìth dha na sgìrean bochda, ainneart cathaireil tro iomadh dhuibh, agus collapse an t-siostaim chòmhdhail. Abair àite foirfe airson am mafia a rinn droch chrom air a' bhaile fad na deicheadan a leanadh a chintinn, agus bu chòir dhan PhMM a dh'fheitheamh airson amannan nas fheàrr.
Beò Cultarail fad na deicheadan a dh'fhalbh[deasaich | deasaich an tùs]
Nochd ginealach ùr dhe ùghdairean agus luchd-ealainn, le nòs na b'ùire, ann am Medellín anns na 1950an. Chàineadh iomadh ùghdair an cultar ionadail agus nàiseanta. Chuir Manuel Mejía Vallejo nòs aithriseach ùr air bhonn gun a chuid fhreumhan ionadail fhàgail. 'S e cuideachd linn an Nadaismo a bh'ann, buidheann litreachasis a chaidh a chur suas le Gonzalo Arango agus iomadh eile. Bha an Nadaismo ana-chèireachail gu fosgailte, is e a' càineadh bun-nòsan traidiseanta a' chomainn-shòisealta, agus bhathar a' beachdachadh gu robh e nihilist aig ìre feallsanachail. Bha an dealbhadair Debora Arango an sàs ann an saoghal sòisealta agus poiliteagach na dùthcha leis a cuid obrach. 'S e dealbhadair ainmeil eile a thug cliù dha Medellín tro mheadhan an ealainn a bh'ann Fernando Botero, a fhuair brosnachadh airson a chuid obrach ann am beatha làitheil agus dràma a' bhaile. Thug esan a' mhòr-chuid dhen obair a rinn e do Thaigh-Tasgaidh na h-Antioquia mar thabhartas, agus chuir am baile taingeil an t-ainm aige fhèin dhan Cheàrnag Bhotero. Rè na 1970an thogadh am fear-ealainn Rodrigo Arenas Betancur na deilbheadhean chàrn-cuimhne aige ann am Medellín ach cuideachd fad iomadh sgìrean eile air feadh Choloimbia. 'S e ùmhlachd dhan chultar Paisa a tha an obair ainmeil aige, La Raza (A' Chinneadh), stèidhichte anns an làrach riaghlach La Alpujarra.
Thoir iomadh ionadan cultarail beò dhan bhaile, mar an Taigh-Chluiche Pablo Tobón Uribe (1967), Taigh-Tasgaidh an Ealainn Nòis Ùir (1978), agus An Taigh-Tasgaidh Cathaireil (1987). Fhuair An Taigh-Tasgaidh Traidiseanta na h-Antioquia an darna fhosgladh oifigeil aige le mòran dhen chuid obrach a rinn Fernando Botero ann an 2000. Tha oilthighean ùra air a fhosgladh anns a' bhaile cuideachd: Oilthigh Medellín (1950) agus Oilthigh Eafit (1960).
Rannsachadh[deasaich | deasaich an tùs]
Tha an American Geographical Society ag obair air pròiseact airson clàr-leabhraichean brìgheil coileanta an Comuna 13, fear dhe na mòran sgìrean ann am Medellín, a chruthachadh.
An latha an-diugh[deasaich | deasaich an tùs]
Thoisich Diadhaireachd an t-saoraidh an seo ann an 1968, air sàilleabh gum cumadh co-labhairt na h-eaglaise an siud ann an co-theacsa ùr is bochdainn is ainneart a' sìor fhàs.
'S e an suidheachadh gur e am baile as cudromaiche taobh ghnìomhachais ann an Coloimbia a th'ann Medellín an rud a bu mhotha a chuidich am baile staing na 1980an agus na 1990an a cheannsachadh. Tha am baile uabhasach moiteil às am Metro de Medellín, seirbheis còmhdhail cathaireil mòr, agus 's ean aon rud bhon a' Phlan Mòr Medellín na 1950an air a nochdadh gus an latha an-diugh a th'ann. Chaidh togail Ceàrnag a' Mhedellín, ionad eadar-nàiseanta airson cruinneachaidhean agus taisbanaidhean, a dhealbhadh gus eaconomaidh eadar-nàiseanta na Coloimbia a shealltainn dhan shaoghal. 'S e baile ùr-nòsach le sluagh dhe trì muillean daoine a th'ann Medellín an-diugh.
Lughdaich an ainneart a bh'ann fad iomadh bhliadhna cnapan-stàrraidh sòisealta is iad ag adhbharachadh mòran dhragh shòisealta. Cheangail am Metro am baile-mòr ri chèile, bho sgìrean bochda gu sgìrean beairt, agus thathar a' dealbhachadh siostam ùr dhe bhusaichean poblach, air a bheil am "Metroplus." Tha àiteachan ann am Medellín an-diugh airson ealainn, bàrdachd, dràma, a bharrachd air togail leabharlainn poblach, stèidheachadh eco-pàircean ùra, leis na daoine an sàs ann an leasachadh a' bhaile.[15]
Cruinne-Eòlas agus Gnàth-shìde[deasaich | deasaich an tùs]
Tha farrsaingeachd dhe 382 km² (237 mìle cheàrnagach) aig Medellín. Tha 16 comunas (sgìrean), 5 corregimientos (bailtean beaga), agus 271 barrios (sgìrean cathaireil) ann. Tha Ceàrn Cathaireil a' Mhedellín am broinn a' Ghlinne Aburrá gu lèir, aig 1,500 meatair (mu 4921 troighean) os cionn ìre na mara, leis an Abhainn Mhedellín (ris an canar Porce cuideachd), ga sruthadh mu thuath. Tha na bailtean Bello, Copacabana, Girardota agus Barbosa mu thuath a' ghlinne. Tha Itagüí, Envigado, Sabaneta, La Estrella agus Caldas mu dheas a' ghlinne.
Chan eil an a' ghnàth-shìde ann am Medellín cho teth ma iomadh bhaile eile gan stèidheachadh aig an aon domhan-leud dlùth air meadhan-chearcall na cruinne o chionns gu bheil e suidhichte aig 1,500 m os cionn ìre na mara. Leis gu bheil e suidhichte cho àrd os cionn na mara agus air sgàth gu bheil làrach sònraichte aige am broinn na h-Andes, tha an aimsir ann am Medellín nas coltaiche ri gnàth-shìde fo-throipigeach fliuch na gnàth-shìde troipigeach. Tha teodhachd bhliadhnail thar cheann aige mu 22 °C (72 °F), agus leis gu bheil e faisg air a' mheadhan-chearcall, tha an teodhachd gu math seasmhach fad am bliadhna, le mion-atharrachaidhean na teodhachd. Tha an teodhachd a' dol bho 15 °C (52 °F) gu 30 °C (86 °F). 'S e 'La Ciudad de la Eterna Primavera' neo 'Baile an Fhoghar Bith-bhuan' am far-ainm aig Medellín o chionns gu bheil gnàth-shìde chàillear fhogharmhor aige, ach leis gu bheil am baile suidhichte ann an gleann tha mòran sgìrean shuas air an leathad, tha ann teodhachd beagan nas fhuaire anns na beanntan mu thimcheall.
Sgìrean Riaghlach[deasaich | deasaich an tùs]
'S e baile fo shiostam deamocratach poblachdach fon Bhun-Reachd Coloimbia bho 1991 a th'ann Medellín, leis an righaltas aige air a sgapadh. Compartichidh Pròbhaist a' Mhedellín agus An Comhairle riaghladh a' bhaile, is iad air a thaghadh tro bhòtadh poblach.
Tha iomadh roinnean oifigeil (secretarías) ann, roinnean airson luaineachd shòisealta, cultar cathaireil, leasachadh sòisealta, foghlam, sgrùdadh agus amchd, riaghaltas, goireasan, obraichean poblach, seirbheisean riaghlaich, àrainneachd, mnathan, còmhdhail, roinn coitcheann, agus roinn prìobhaideach nam measg. A bharrachd aie sin tha iomadh roinn neo-eisimeileach ann: am Port-Adhair Olaya Herrera, an Leabharlann Phoblach (Biblioteca Pública Piloto), Colaiste na h-Antioquia (Colegio Mayor), Companaidh Leasachaidh Chathaireil (EDU), Companaidh na Seirbheisean Phoblach (EEPPM), agus Institiùid Spòrs agus Cur-seachadan (INDER), Companaidhean Choitcheann a' Mhedellín (EEVVM), Stèiseanan a' Bhus Mhedellín, an t-Ospadal Coitcheann Medellín, "Metrosalud" (airson slàinte), Institiùid Chathaireil an Teic-Eòlais (ITM), Metro de Medellín, Metroparques (os cionn na pàircean) agus Metroseguridad (airson tèarainteachd).
Roinnean[deasaich | deasaich an tùs]
- Roinn an earr-dheas sgìre: El Poblado.
- Roinn an iar-dheas: sgìrean Guayabal agus Belén.
- Roinn an iar-mheadhannach: sgìrean Laureles, La América agus San Javier.
- Roinn earr-mheadhannach: sgìrean La Candelaria, Villa Hermosa agus Buenos Aires.
- Roinn an iar-thuath: sgìrean Castilla, Doce de Octubre agus Robledo.
- Roinn an earr-thuath: sgìrean Aranjuez, Manrique, Popular agus Santa Cruz.
- Corregimientos (bailtean beaga): San Sebastián de Palmitas, San Cristóbal, Altavista, San Antonio de Prado agus Santa Elena.
An lagh agus an riaghaltas[deasaich | deasaich an tùs]
Tha am Poiliteags agus an Lagh gu math buillsgeanach ann an Coloimbia; tha sin a' ciallachadh gum bithear ag aontachadh agus a' gabhail ris a' chuid as motha dhe na laghan ann am Bogotá, a' phrìomh-bhaile. A dh'aindeoin sin, mar bhaile-mòr, nì Medellín a dhìcheall taobh riaghlach a' cheàrna. Tha Riaghaltas a' Bhaile ga sgarradh eadar earrann an riaghaltais fhèin agus an earrann reachdail. Thathar a' tagh Pròbhaist a' Bhaile (El Alcalde) gu poblach airson ceann-aimsir dhe ceithear bliadhna (dìreach mar Cheann-Suidhe na dùthcha agus Riaghladair gach uile Ceàrna ann an Coloimbia).
Eucoir[deasaich | deasaich an tùs]
'Se am baile a b' ainneartaiche san t-saoghal a bh'ann Medellín o shean. Fhuair e an t-ainm uabhasach sin mar thoradh a' chogaidh cathaireil a rinn na drug cartels aig deireadh na 1980an. Mar dhachaigh A' Chairteil Mhedellín, le Uachdaran na Drogaichean Pablo Escobar os a chionn, bha am baile na h-ìobairteach an uabhais a dh' adhbharaich an cogadh eadar a' bhuidheann sin agus a cuid nàmhaidean. Ach thoisich ìre na h-eucorach a dhol sìos an dèidh bhàis Escobar. Bha ìre na h-eucorach fhathast gu math àrd rè na 1990an, ged a rachdadh e sìos beag air bheag an coimeas ris na bliadhnachan a bu mhiosa. Anns An Dàmhair 2002 dh'òrdaich Álvaro Uribe Vélez, ceann-suidhe na Coloimbia, gun tugadh an t-airm gu buil “Operación Orión”, is iad ag amas air mailisidhean chathaireil na FARC agus na AUC a leigeil ma sgaoil[17]. Eadar 2003 agus 2006 chaidh di-fheachdachadh na mailisidhean chathaireil na AUC a bh'ann fhathast a thoirt gu buil, agus leig a bharrachd air 3,000 fir fo armaibh an cuid armachd dheth[18]. Tha ìre na h-eucorach ann am Medellín air a lughdachadh gu brìgheil. Tha ìre na h-eucorach ann am Medellín gu math àbhaisteach do bhaile-mòr ann an Aimearaga-Laideannach gus an latha an-diugh.
Eaconamaidh[deasaich | deasaich an tùs]
'S e stàilinn, a' chlò, aodach, biadh agus deoch, àiteachas (bho na sgìrean dùthchasail), seirbheisean poblach, stuthan ceimeagach and pharmaceuticals, refined ola, agus dìthean a tha aig cridhe an eaconomaidh.
Tha an turasachd air a dhol gu math air adhart anns na bliadhnachan a dh'fhalbh.
Leasachadh Cathaireil[deasaich | deasaich an tùs]
Tha e uabhasach soilleir gu bheil am baile ga leasachadh ann an dòigh làidir, gu h-àraidh leis cho pailt a tha na tùran àrda ùra a thathar a' togail. Aig an ìre seo tha Medellín a' deànamh nas fheàrr na gach uile baile-mòr eile na dùthcha Bogotá, prìomh-bhaile na nàisein agus cridhe an eaconomaidh, nam measg, taobh togail agus dealbhachadh tùran àrda ùra. Anns an t-Sultainn 2008, bhathar a' togail 127 tùran àrda ann am Medellín, 25 gam àideachadh, agus 17 gam moladh.[19]
Foghlam[deasaich | deasaich an tùs]
Tha a bharrchd air 30 oilthighean ann am Medellín is iad a' sgaoileadh an fhoghlaim air feadh na h-Antioquia, an "Eje Cafetero" (sgìre a' Chofaidh) agus Costa na Cairib. 'S e Oilthigh na h-Antioquia, an t-Oilthigh Nàiseanta Coloimbia agus an Colaiste Jaime Isaza Cadavid (poblach), agus an t-Oilthigh EAFIT, Oilthigh Medellín, An t-Oilthigh Pàpanach Bolivarianach, an t-Oilthigh San Buenaventura, Sgoil Inneallaidearachd na h-Antioquia, Oilthigh Santo Tomas, SENA (Seibheis Nàiseanta Ionnsachaidh) agus CES am feadhainn as cudromaiche. A bharrachd air sin, tha ionadan teic-eòlais curomaich ann, mar ITM (Institiùd Nàiseanta an Teic-Eòlais).
Rè an deichead mu dheireadh, tha Riaghaltas a' bhaile air foghlam poblach, togail sgoiltean is leabharlainn anns na sgìrean bochda a bhrosnachadh. Tha seann traidisean dhe sgoiltean agus colaistean prìobhaideach anns a' bhaile, iomadh dhuibh gan ruith leis an Eaglais Caitligeach, buidhnean prìobhaideach, agus feadhainn bho thall thairis. Tha na sgoiltean Columbus, Theodoro Hertzl, San Ignacio de Loyola, Cumbres, Colombo Britanico, El Corazonista, Marymount, Montessori, na àrd-sgoiltean Los Pinares, Los Alcázares, San José De La Salle, Jorge Robledo, a sgoil Teicnigeach Salesianach Pedro Justo Berrío, An Oilthigh Pàpanach Bolivarianach, agus mòran eile nam measg.
Thoir iomadh non-governmental organizations agus buidhnean oifigeil taic do development airson chloinne agus òganaich bho na sgìrean bochda. Tha Baile Don Bosco a' toirt cùram gu clannn na sràide.[20] An dèidh sìtheachadh a' bhaile thàinig buidhnean dha na sgìrean a bu bhochda is iad ag obair còmhla ris na daoine òga a bha an sàs ann an ainneart cathaireil, gus na cothroman aca a leasachadh. Bha pàirt cudromach cuideachd aig na oilthighean ann am Medellín, poblach agus prìobhaideach, còmhla ri buidhnean nàiseanta agus eadar-nàiseanta.
Oilthighean[deasaich | deasaich an tùs]
Còmhdhail[deasaich | deasaich an tùs]
Còmhdhail Adhair[deasaich | deasaich an tùs]
Tha am Port-Adhair Eadar-nàiseanta José María Córdova (MDE) ann an Rionegro, baile eile an àirde an ear Medellín, taobh a-muigh a' ghlinne Aburrá. Tha e a' frithealadh cinn-uidhe nàiseanta agus edar-nàiseanta, agus 's urrainn dha ri itealain mòra a dhèiligeadh is plèanaichean a dhol sìos tron oidhche. Bith tursan-adhair eadar-nàiseanta ann gach latha gu agus bho Miami, Eabhraig Nuadh, Baile Meagsago, Caracas, Quito, Baile Panama, Porlamar, Aruba agus iomadh bailtean cudromach eile. Chan eil am Port-Adhair Olaya Herrera (EOH) a' frithealadh ach tursan-adhair roinneil, triallaiche agus plèanaichean beaga, anns a' chummantas.
Còmhdhail Fhearrainn[deasaich | deasaich an tùs]
Thoir siostam còmhdhail poblach a' bhaile a-staigh busaichean diesel, tacsaidhean, agus treànaichean cathaireil ris an canar Metro de Medellín. Ceangailidh am Metro Medellín fhèin gu Itagüí, Envigado agus Bello. Thèid loighne A bho Itagüí gu Niquía, agus loighne B bho San Antonio gu San Javier. A bharrachd air sin, frithealaidh Loighne K agus Loighne J, an air chàball, air a bheil am Metrocable, gu ruige sgìre cruaidh taobh chruinne-eòlais agus an eaconomaidh. Toisichidh loighne K aig stèisean metro Acevedo aig loighne Metro A, suas air a' bheinn, gu ruige Santo Domingo Savio. Toisichidh loighne J aig stèisean metro San Javier aig loighne Metro B, suas air a' bheinn gu ruige La Aurora. Tha planaichean ann airson loighne ùr a' Mhetrocable (Loighne S) a thoisicheas an an 2009, agus ceangailidh sin Santo Domingo Savio gu El Tambo ann am Pàirc Arví faisg air Guarne. 'S e Medellín an aon bhaile an am Coloimbian far a bheil siostam chòmhdhail na leithid.
A dh'aindeoin sin, tha an trafaig ann am Medellín air fhàs gu math làidir, leis cho pailt a tha na carbadan an coimeas ris na sràidean; A bharrachd air sin, 's e dragh mòr a tha'nn an pollution ga dhèanamh leis na busaichean diesel, gu h-àraidh ann am meadhan a' bhaile agus mu dheas ann an El Poblado. Chan eil àite sam bith anns a' bhaile airson rathadan mòr a thogail.
Ann an 2006 thoisich an obair air a' Mhetroplus, seirbheis bhus le rathad aige fhèin, dìreach mar an TransMilenio ann am Bogotá. Le sin, bidh an seirbheis nas luaithe dhe busaichean na ruith dha na stèiseanan metro. Fosglaidh am Metroplus ann an 2009, is e a' fritheadh mhòr-chuid a' bhaile. 'S e an Troncal Medellín a' chiad phàirt dha, bho Oilthigh Medellín ann an àide an iar gu ruige Aranjuez, mu iar-thuath a' bhaile. Lughdaidhidh am Metroplus an droch thrafaig agus pollution anns a' bhaile, oir thèid mòran seann bhusaichean a chur às, is na busaichean ùra a' cleachdadh gas mar chonnadh.
Sluagh a' Bhaile[deasaich | deasaich an tùs]
Fuirichidh 58% sluagh a' Cheàrna Antioquia anns a' Ghleann Aburrá, le 67% sluagh a' Ghlinne Aburrá a' fuireach ann am Medellín fhèin. Taobh sluagh a' bhaile Mhedellín, rugadh 61.3% anns a' bhaile, 38% ann an àiteachan eile ann an Coloimbia agus 0,3% thall thairis.[22]
A-rèir Roinn Nàiseanta Riaghlach na Staitistearachd, bha sluagh dhe 2,223,078 daoine aig Medellín ann an 2005, is le sin bha e an dàrna bhaile a bu mhotha ann an Coloimbia. The metropolitan area of Medellín in 2005 included 3,312,165 inhabitants. Bha 5820 daoine airson gach ciolomeatair ceàrnagach anns a' bhaile. Bha 130,031 daoine nan tàmh ann am bailtean beaga co-cheangailte ris a' bhaile-mòr; 'Se fireannaich a bh'ann 46.7% agus boireannaich a bh'ann 53.3% an t-sluaigh. Tha ìre neo-litireachd dhe 9.8% anns na daoine nas aosda na 5 bliadhna a dh'aois. Tha cumhachd dealain aig 98.8% na taighean ann am Medellín, fìor uisge aig 97.3%, agus tha fòn aig an taigh aig 91% dhuibh.[22]
Breithean agus Bàsan[deasaich | deasaich an tùs]
A-rèir a' chunntais-sluaigh DANE 2005, chaidh 33,307 breithean,[23] a chlàradh anns a' bhliadhna sin ann am Medellín, beagan nas lugha na ann an 2004 (33,615). Chaidh 10,828 bàsan a chlàradh ann an 2005, agus 11,512 ann an 2004.
Buidhne Chinnidheach[deasaich | deasaich an tùs]
Seo Co-mhisgeachd Chinnsidheach a' bhaile:
- Daoine Geala: Spàinnteach, Iùdhach, Àrabach, Eòrpach eile: 70%
- Mestizos: Measgachadh dhe Daoine Spàinnteach, Àfraganach, agus Daoine Tùsail: 20%
- Afro-Coloimbianaich: 6.5%
- Daoine Tùsail Aimearaganach: 0.1%
Fhuair Medellín iomadh in-imrich às An Spàinn rè na 17mh agus 18mh linntean, a bharrachd air beagan inimreachais gun taghadh à Àfraga an Iar. Chaochail a' mhòr-chuid nan Tùsanach fo bhuaidh tinneasan às an Roinn Eòrpa, agus dh'eadar-phòs iomadh nam feadhainn a mhaireadh beò leis na prìomh In-Imrich Spàinnteach, fireannaich anns a' chumanntas; thoisich inimreachas nam boireannach Spàinnteach air dheireadh. Thigeadh in-imrich à Lebanon, à Iòrdan, às a' Ghearmailt, agus à Portagail rè an 19mh linne. 'S e Paisas air a bheil iomadh dhaoine à Medellín, le freumhan Spàinnteach anns a' chumanntas, gam measgachadh le fuil Àfraganach agus Tùsanach. Tha coimhearsnachd bheag Afro-Coloimbianach and Zambo-Coloimbianach ann (daoine le freumhan Tùsanach agus Àfraganach).
Tha Ceàrn an Chocó dìreach air àird an iar na h-Antioquia, tìr-àraich iomadh in-imrich Afro-Coloimbianach and Zambo-Coloimbianach a Mhedellín agus an sgìre aige. Tha inimreachas às a' Chòsta Chairib Cholombianach air a bhith fa-leth cudromach, gu h-àraidh na daoine òga a thig gus ionnsachadh aig na h-oilthigh ann am Medellín agus fuirichidh iad is iad ag obair anns a' bhaile. 'S ann an Ecuador a thig a' mhòrchuid dhe na in-imrich bho thall thairis is iad an sàs ann am malairt neo-fhoirmeil.
Cultar[deasaich | deasaich an tùs]
'S e Antioqueños (Antioquianaich) an t-ainm gu tric a tha air daoine a' Mhedellín bho ainm an stàite, an aghaigh Medellinenses (Medellinianaich) bho ainm a' bhaile. 'S e Paisas, an t-ainm eile a th'orra, is cuid ag ràdh gu bheil freumh an ainm a' tighinn bho na daoine a dh'fhàsadh cofaidh, mar am facal Spànnteach paisano (fear mo dhùthcha). 'S e fear dhe na còig cultar roinneil ann an Coloimbia a th'ann an Cultar Paisas. Tha an Cultar Paisa ga sgaoileadh air feadh na roinnean Caldas, Risaralda, Quindío a bharrachd air corra bhaile ann an Valle del Cauca agus Tolima.
Ged e an cultar Paisa aig a bheil làmh an iuchair ann am Medellín ( "A' Phrìomh-Bhaile Paisa"), tha am baile a' fàs nas cosmopolitan, agus a-nis thathar a' tabhann ceòl ceàrnan eile bho ceàrnan eile ann an Coloimbia am mar am (Vallenato agus Chocó), le iomadh bhiadhlann Sìneach, Cùbanch, agus Argantaineach nam measg.
Tha tùs Spàinnteach aig a' chultar Paisa, agus tha traidiseanan Caitligeach, gnìomhachasail, dìorrsach, agus hospitable aige. Thathar ag ràdh gum bruidhinn na Paisas gu ciùin luath, le gàire, agus gu bheil iad dèidheil air an tairbheadaireachd, air an rodeo, air a' ceòl, air a' bhàrdachd, air a' bhall-coise, agus na ho-ro-gheallaidhean. Tha iad uabhasach moiteil às a' bhaile aca. 'S e "rumba" ris an canar beatha na clubaichean, na taighean-sheine, na ceàrnagan agus na sràidean gach deireadh sheachdain.
Fèisean[deasaich | deasaich an tùs]
Thathar a’ cumail am iomadach seòrsa dhe fhèis ann an Medellín. Chithear fèilltean caitligeach, leis gur e dùthaich le mòr-chuid chaitligeach a th’ann fhathast,[24] fèisean na stàite agus tachartasan ionadail a sheallas cho làidir ‘s a tha beairteas cultarail na dùthcha.
- Fèis an Neo-eisimeileachd: 20mh An t-Iuchar.
- Fèis Neo-eisimeileachd na roinne: 11mh an Lùnasdal.
'S e La Feria de las Flores ( Fèis na Dìthein) an fhèis as cudromaiche ann an Antioquia. Gheibh e àite ann am Medellín aig toiseach an Lùnasdail agus tha e air a bhith a' cumail gach bliadhna bho 1957. Tha taisbeanaidhean dhe chàraichean seann fhasanta, silleteros (daoine a' toirt dìthein), agus eich ann mar phàirt na fèise.
A-measg na fèisean eile tha fèis [1] Eadar-nàiseanta na Bàrdachd (An t-Iuchar) (a fhuair an Right Livelihood Award ) ann an 2006, Taisbeanadh a' Mhiotais agus an Fhionnsgeul (An Dùbhlachd) agus ColombiaModa (tachartas gnìomhachas an Fhasain).
Spòrs[deasaich | deasaich an tùs]
'S e na sgiobaidhean ball-coise Atlético Nacional, Envigado F.C. agus Deportivo Independiente Medellín a th'ann na clubaichean spòrsail as ainmeile ann am Medellín. Cluichidh iad uile aig a' Phàirc Atanasio Girardot. A bharrachd air sin, tha Medellín clùiteach airson an dà sgioba snàimh ainmeil aige, na Calamares Pilsen agus na Huracanes. Rugadh Santiago Botero Echeverry, am fear a bhuannich lap an Tour de France trì tursan, anns a' bhaile. 'S e cuideachd Medellín an t-àite far an do rugadh an cluicheadair goilf proifeiseanta Camilo Villegas, a tha an sàs ann an Turas PGA.
- Leth-mharathon Eadar-nàiseanta Medellín
- Marathon a' Ghlinne Aburrá
- Club Ball-Coise Atlético Nacional
- Club Ball-Coise Deportivo Independiente Medellín
- Club Ball-Coise Envigado
Far-ainmean a' bhaile[deasaich | deasaich an tùs]
Aithnichte mar "prìomh-bhaile gnìomhachasail ann an Coloimbia", tha Medellín cuideachd fo na h-ainmean Ciudad de la Eterna Primavera (Baile an fhoghair bith-bhuan), Capital de la Montaña (Prìomh-bhaile nam Beann), Ciudad de las Flores (Baile na Dìthein), "Capital de las Orquídeas" (Baile nan Orchid), La Bella Villa (Am Baile Boidheach), Tacita de Plata (Cupan Beag an Airgid), and Medallo (bhon ainm Medellìn fhèin).
Daoine Ainmeil[deasaich | deasaich an tùs]
Bailtean Co-cheangailte[deasaich | deasaich an tùs]
- Barcelona, An Spàinn.[25]
- Bilbao, An Spàinn
- Bogotá D.C, Coloimbia
- Buenos Aires, An Argantain
- Cali, Coloimbia
- Fort Lauderdale, Stàitean Aonaichte.[26]
- Milano, Eadailt
- Hyderabad, Na h-Innseachan
- Bharna, Bulgàiria
- Monterrey, Meagsago
- Miami, Stàitean Aonaichte.
- Tacuarembó, Uruguaidh.[27][28]
Bailtean Co-cheangailte[deasaich | deasaich an tùs]
- Barcelona, An Spàinn.[29]
- Bilbao, An Spàinn
- Bogotá D.C, Coloimbia
- Buenos Aires, An Argantain
- Cali, Coloimbia
- Fort Lauderdale, Stàitean Aonaichte.[30]
- Milano, Eadailt
- Hyderabad, Na h-Innseachan
- Bharna, Bulgàiria
- Monterrey, Meagsago
- Miami, Stàitean Aonaichte.
- Tacuarembó, Uruguaidh.[31][32]
Gallaraidh[deasaich | deasaich an tùs]
Càrn-cuimhne La Raza Monument le Rodrigo Arenas
Iomraidhean[deasaich | deasaich an tùs]
- ↑ Mapa oifigeil na roinne
- ↑ Invias
- ↑ Helders, Stefan: “World Gazetteer: Colombia: largest cities: calc 2006”. Air a thasglannadh [o http://www.world-gazetteer.com/wg.php?x=&men=gcis&lng=en&dat=32&geo=-55&srt=npan&col=aohdq&pt=c&va=&srt=pnan] 1d dhen Dàmhair 2007. Air a thogail 15mh dhen Ògmhios 2006.
- ↑ Butler, Rhett (2003): “Largest cities in Colombia (2002)”. Air a thogail 15mh dhen Ògmhios 2006.
- ↑ “P. Escobar”.
- ↑ “Cocaine Cowboys”. Air a thogail 4mh dhen Chèitean 2008.
- ↑ “Report on Medellín's Economy by 2005”. Proexport Colombia. Air a thogail 8mh dhen Chèitean 2008. “participation of the cities GDP by countries provided by the International Cooperation Agency of Medellín”
- ↑ 8.0 8.1 “Ayuntamiento de Medellín (España). Toponímicos de Medellín” (Spanish).
- ↑ 9.00 9.01 9.02 9.03 9.04 9.05 9.06 9.07 9.08 9.09 9.10 9.11 9.12 9.13 9.14 9.15 Restrepo Uribe, Jorge (1981), Medellín, su Origen, Progreso y Desarrollo, Servigráficas, Medellín. ISBN 84-300-3286-X.
- ↑ Suramericana de Seguros, History of Antioquia, Ed. Presencia Ltda, Medellín, 1988, without ISBN, in Spanish.
- ↑ Compañía Colombiana de Tejidos (Colombian Textile Company) Coltejer: History of the Company, Itagüí, Colombia, Retrieved on on May 7th, 2008.
- ↑ Savage presented his thesis "Factories in the Andes: Social Organization in a Developing Economy" for his Doctorate in Business Administration aig Oilthigh Harvard ann an 1962.
- ↑ Savage, Charles H., Jr., Lombard, George F. F. (): Sons Of The Machine.. MIT Press.
- ↑ “Sons of the Machine: Case Studies of Social Change in the Workplace”, td. 177-179. Air a thogail May 6, 2008..
- ↑ Nelson Alcantara: Colombia’s Medellín: City transformed, February 23, 2008. De Colombia Net. Retrieved on May 7, 2008.
- ↑ http://www.ideam.gov.co
- ↑ BBC. "Fuego cruzado en Medellín." 17 October 2002. BBCMundo.com. 3 May 2009  .
- ↑ Valencia, German Dario. "Balance del progrma de desmovilizacion." Marzo 2008. www.medellincomovamos.org. 3 May 2009
- ↑ “Skyscrapers of Medellín”.
- ↑ Ciudad Don Bosco Medellín, ionad cùram do chlann na sràide.
- ↑ Suramericana de Seguros (1988), Historia de Antioquia. Editorial Presencia Ltda.(Edición especial no tiene ISBN) Medellín. pp. 299.
- ↑ 22.0 22.1 DANE: Cùnntas-sluaigh 2005, Roinn Nàiseanta Staitistearachd na Coloimbia.
- ↑ DANE: Toradh breithean agus Bàsan.
- ↑ Country Studies: Colombia
- ↑ “Acuerdos de colaboración según la web del Ayuntamiento de Barcelona”. Air a thogail 21 Giblean, 2008.
- ↑ “Sister cities”. Online directory: the Americas (the member directory for sister cities in the Americas. Air a thogail 2 Giblean, 2008.
- ↑ “Hermandad entre ciudades”. La Nación,.
- ↑ Gardel en Tacuarembó, Radio Gardel
- ↑ “Acuerdos de colaboración según la web del Ayuntamiento de Barcelona”. Air a thogail 21 Giblean, 2008.
- ↑ “Sister cities”. Online directory: the Americas (the member directory for sister cities in the Americas. Air a thogail 2 Giblean, 2008.
- ↑ “Hermandad entre ciudades”. La Nación,.
- ↑ Gardel en Tacuarembó, Radio Gardel
Ceanglaichean a-mach[deasaich | deasaich an tùs]
- Làrach-lìn oifigeil a' bhaile, anns an Spàinntis
- Am Metro ann am Medellín
- Cultar ann am Medellín
- Mapa a' bhaile
- 2006 Right Livelihood Award winner Fèis eadar-nàiseanta Bàrdachd Mhedellín
- Paramilitaries and Rebels in Rehab by Ashifa Kassam, Fast Forward Weekly, June 25 2009
Arauca • Armenia • Barranquilla • Bogotá • Bucaramanga • Cartagena • Cali • Cúcuta • Florencia • Ibagué • Inírida • Leticia • Manizales • Medellín • Mocoa • Montería • Mitú • Neiva • Pasto • Pereira • Popayán • Puerto Carreño • Quibdó • Riohacha • San Andrés • San José del Guaviare • Santa Marta • Sincelejo • Tunja • Valledupar • Villavicencio • Yopal


c: text/html

text:
- TIOTAL
- A' dol a-steach do dh'Uaimh Fhìnn, Stafaigh
- EXTERNAL ID
- GB1796_859_20_0010
- ÀITE
- Stafa
- SGÌRE
- Muile
- SIORRACHD/PARRAIST
- EARRA-GHÀIDHEAL: Cill Ninnein 's Cille Mhoire
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 9342
- KEYWORDS
- Uaimh Fhìnn
Stafaigh
bàtaichean
Iseabal Bonus
San dealbh seo chithear bàta beag a' dol a-steach am beul na h-uaimhe den ainm Uaimh Fhìnn. Tha an t-eilean ainmeil airson a cholbhan de chreag bhasalt agus tha an uamh fhèin air a bhith na h-ionad-brosnachaidh do dh'iomadh fear-ealain is fear-ciùil. Chaidh an dealbh a thogail sa chiad leth den 20mh linn le M.E.M. Donaldson. Tha dithis fhear-bhàta sa gheòla agus cuideachd bana-chompanach Miss Donaldson, Iseabal Bonus.
Rugadh Mary Ethel Muir Donaldson ann an 1876 agus thàinig i don Ghàidhealtachd mu 1908. Shiubhail i fad is farsaing air a' Ghàidhealtachd an iar agus a tuath, a' sgrìobhadh is a' togail dhealbhan. Eadar 1912 is 1949 sgrìobh i iomadh leabhar air dualchasan agus eachdraidh shòisealta na sgìre. Tharraing a sàr bhana-charaid Iseabal Bonus iomadh dealbh loidhne do leabhraichean Màiri. Bhàsaich i ann an taigh-altraim an Dun Èideann an 1958 agus chaidh a tìodhlacadh anns an Òban.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive

robotstxt: allowed

filter: keep


text:
- TIOTAL
- Baile Dhiùirinis
- EXTERNAL ID
- HCD01154
- ÀITE
- Diùirinis
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1910an; 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12745
- KEYWORDS
- baile
drochaid
taighean-croitearachd
abhainn
Bho thùs na bhaile croitearachd is iasgaich, tha Diùirnis air bruach Allt Dhiùirnis. Tha an drochaid àrd air taobh thall na deilbh air an taobh dheas, agus chaidh a togail ann an 1826. Chithear i gu follaiseach a' tighinn a-steach dhan a' bhaile bhon taobh sear, agus aig taobh siar a' bhaile tha taighean is saibhlean air an togail anns an t-seann dòigh, ach tha iarann liorcach a-nis air mullach nan taighean an àite an tughaidh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Pròiseact an Dàrna Cogaidh
Chaidh an goireas eadar-chuspaireil seo a chruthachadh airson taic a thoirt do luchd-teagaisg an cuspair seo a lìbhrigeadh le clasaichean 4-7 sa bhun-sgoil.
Tha planaichean agus goireasan feumail ann a tha a’ ceangal ris na cuspairean a leanas: A’ planadh Cuspair, Aig an Dachaigh, Fògradh Chloinne, Anne Frank, Am Blitz, Prìosanaich Cogaidh, Obair nam Mnathan, Latha a’ Chuimhneachaidh.A’ planadh Cuspair
Toiseach a’ Chogaidh
Neville Chamberlain - 11.15m, 3 Sultain, 1939
Toiseach a’ Chogaidh
Bliadhnaichean an dèidh a’ Chiad Chogaidh cha robh an t-sìth anns an Roinn Eòrpa ach cugallach.
Bha Adolf Hitler ag obair gus a’ Ghearmailt a dhèanamh na dùthaich chumhachdach agus ged a rinn riaghaltasan Bhreatainn agus dùthchannan Eòrpach eile an dìcheall stad a chur air, dh’ fhaillich orra, agus leis sin thòisich cogadh cho mòr ’s cho cosgail ’s a bha riamh ann an eachdraidh a’ chinne-daonna.
“Tha an dùthaich seo a’ cogadh ris a’ Ghearmailt…”
Aig An Dachaigh
Cò ris a bha e coltach a bhith beò ann am Breatainn aig àm a’ chogaidh?
- Am Fògradh
- An Sgoil
- Raiseanadh
- Cur-seachadan
- An Dubhadh
- Fasgaidhean Anderson agus masgaichean-gas
- Feachd na Dùthcha
Am Blitz
Fhuair sluagh Bhreatainn rabhadh anns an t-Sultain 1939 dùil a bhith aca ri ionnsaighean-adhair.
Dè an sgrios a rinn a’ Luftwaffe air bailtean Bhreatainn oidhche an dèidh oidhche agus dè na h-oidhirpean a chaidh a dhèanamh gus daoine a dhìon bho bhomaichean feachd-adhair na Gearmailt?
Blitz Bruaich Chluaidh
Nam b’ e an-dè an-diugh, ciamar a chluinneamaid naidheachdan a’ chogaidh?
Dè th’ ann an Twitter agus ciamar a bhios daoine ga chleachdadh gus teachdaireachdan a chur agus a leughadh.
Ionnsaich mun dòigh anns am bi naidheachdan air an sgaoileadh air na meadhanan sòisealta.
Silhouette
’S iomadh ìomhaigh cogaidh a chì duine agus a dh’ fhuiricheas na inntinn.
Tha cuid de luchd-ealain air silhouette thogalaichean sònraichte agus measgachadh dhathan a chleachdadh gus buaidh a’ mhillidh agus ionnsaighean a’ Bhlitz a thoirt gu aire dhaoine.
Artaigil pàipeir-naidheachd
Seall ri eisimpleirean de sheann phàipearan-naidheachd bho àm a’ chogaidh gus faicinn an dreach a bh’ orra agus an stoidhle sgrìobhaidh a bh’ aig an luchd-naidheachd aig an àm agus smaoinich mu na h-ionnsaighean a thug bomairean Gearmailteach air factaraidhean armachd agus gàrraidhean shoithichean Taobh Chluaidh.
Beòthachadh
Dè na h-ìomhaighean a thig gu d’ aire nuair a smaoineachas tu air a’ Bhlitz?
Cothrom an seo beò-dhealbh mun Bhlitz a chruthachadh a’ cleachdadh stiall film, dealbh 3D no taois.
Anne Frank
Rugadh Anneliese Marie Frank ann am Frankfurt am Main sa Ghearmailt air 12ra An t-Ògmhios 1929.
Ghluais Otto Frank a theaghlach gu sàbhailteachd ann an Amsterdam anns An Òlaind nuair a bha e foilleasach gu robh gràin aig Hitler agus aig ceannardan Nadsaidheach eile air Iùdhaich agus gun robh iad a’ dèanamh leth-bhreith air feadhainn eile a bha, nam beachdsan, a’ cumail na dùthcha air ais.
Chaidh leabhar-latha a thoirt do dh’Anne Frank air a co-là breith nuair a bha i 13 bliadhna.
Sgrìobh i leabhar-latha fad còrr air dà bhliadhna nuair a bha i fhèin agus a teaghlach air falach bho na feachdan Nadsaidheach ann an Amsterdam.
Sgrìobh i mu cuingealachadh agus a bhith a’ call saorsa ri linn a bhith am falach bho na Gearmailtich.
Beatha le Buaidh – Anne Frank
Clann air Fògradh
Chaidh an t-òrdugh ‘Dèanaibh fògradh air ball’ a thoirt seachad aig 11.07m Diardaoin 31 Lùnastal 1939.
Mar thoradh air seo chaidh faisg air 3,000,000 leanabh a ghluasad à mòr-bhailtean agus à bailtean Bhreatainn ann an iomairt Opairèisean Pied Piper, gus faighinn air falbh bho bhomairean na nàmhaid.
Prìosanaich Cogaidh
Bha sinn a’ coiseachd a h-uile latha, fad trì seachdainean.”
PoWs
Èist ri seann ghaisgich ag innse mar a thachair dhaibh nuair a chaidh an glacadh agus an cur an grèim mar phrìosanaich ann an campaichean-cogaidh sa Phòlainn.
Tobar an Dualchais – 24665
Tha dithis shaighdearan à Uibhist a Tuath ag innse mar a thachair às dèidh dhaibh a bhith air an glacadh aig na Gearmailtich aig St Valery ann an 1940: mar a chaidh an toirt nam prìosanaich-cogaidh gu campaichean anns a’ Phòlainn, far an robh iad an greim gu 1945.
Tobar an Dualchais – 5747
Chaidh Seonaidh MacIllIosa gu Cardiff airson deireadh-seachdain airson cruinneachadh de sheann eòlaichean; prìosanaich cogaidh a bha air a bhith còmhla ris ann an campa Milag Nord ann an ceann a tuath na Gearmailt eadar 1941 agus 1945.
Obair nam Mnathan Aig Àm A’ Chogaidh
Leis gun deach barrachd is barrachd fhireannach a thogail dha na feachdan armaichte, cha robh gu leòr air fhàgail gus na factaraidhean a chumail a’ dol, no tuathanasan a chumail a’ fàs biadh.
Dh’fheumadh boireannaich an obair a b’ àbhaist do fhireannaich a dhèanamh a ghabhail os làimh.
Foghlam Alba – Mnathan an Fhiodha agus Caileagan Fearainn
Taigh-tasgaidh nan Gàidheal – Obair Àm-cogaidh Anna NicDhòmhnaill
- An WRNS – Seirbheis Cabhlach Rìoghail nam Ban
- An ATS – Seirbheis Taic Dhùthchail
- An WAAF – Feachd-adhair Taic nam Ban
- An WLA – Feachd Fearainn nam Ban (Feachd Fearainn na h-Alba, ann an Alba)
Aig dol fodha na grèine…
Latha a’ Chuimhneachaidh
Air Latha a’ Chuimhneachaidh bidh daoine a’ cur urram air na milleanan a chaidh às an rathad ann an diofar chogaidhean o sguir a’ Chiad Chogadh.
Tha dà mhionaid de shàmhchair ga chumail aig 11m air an 11mh den t-Samhain, ach carson a tha seo agus dè bhios a’ tachairt aig Seirbheis Cuimhneachaidh?
Latha a’ Chuimhneachaidh (MS Sway)


text:
Barrachd eun mara an Alba
Bha àrdachadh san àireamh eun mara a bh' air àlachadh ann an Alba am-bliadhna, ged a bha samhradh gu math mì-fhàbharach ann dhaibh.
Thuirt RSPB na h-Alba gur e deagh chomharra a bha seo, gu sònraichte agus mòran de sheòrsaichean eun mara air a bhith a' crìonadh ann an Alba thairis air na bliadhnaichean mu dheireadh.
Ach a rèir na buidhne bha draghan orra fhathast mu Arcaibh agus Sealtainn far an robh àireamhan fhathast a' tuiteam.
Chaidh àireamh na bu mhotha de ghearraidhean-breaca a chlàradh ann an Tiriodh, agus tuilleadh làraichean nid sheagairean ann an Siorrachd Obar Dheathain.
Ceistean Saidheansail
Bha barrachd tholl phuthaidean gan cleachdadh timcheall Linne Fhoirthe.
Ged a thuirt RSPB na h-Alba gun robh an seusan àlachaidh na b' fheàrr na bha dùil, tha suidheachadh nan Eileanan a Tuath na chùis dragh dhaibh.
Thuirt iad gum b' urrainn do Riaghaltas na h-Alba cuideachadh a thoirt do na h-eòin 's an cuid bìdhe, le bhith a' cur an sàs an lìonra de sgìrean MPA a tha san amharc aca.
"A dh'aindeoin na deagh naidheachd, tha sinn air dà thrian de na seagairean, na creachadairean agus na steàrnan againn a chall bho 2000," thuirt Phil Taylor bho RSPB na h-Alba.
"B' e an t-àm a b' fheàrr rudeigin a dhèanamh mu dheidhinn seo, fichead bliadhna air ais.
"Tha Alba mar thà air barrachd sgìrean MPA a chomharrachadh na sgìre sam bith ann an Eileanan Bhreatainn, agus tha RSPB na h-Alba air obair chruaidh a dhèanamh a dhèanamh cinnteach gu bheil na sgìrean seo a' gabhail a-steach dìon do ghearraidhean-breaca agus sìolain.
"Ach gu follaiseach, ged a nì na h-eòin mhara a' chùis ann an samhradh fliuch, tha iad a' strì às aonais mara falain anns am faigh iad biadh.
"B' urrainn do Riaghaltas na h-Alba cuideachadh, oir tha iad mar thà air 14 sgìre a chomharrachadh far am faodadh sgìrean SPA (Sgìrean Dìon Sònraichte) a bhith air an stèidheachadh - sgìrean de na h-uisgeachan againn a tha cudromach gu h-eadar-nàiseanta - ach tha leisg orra an cur an sàs," thuirt e.
Thuirt labhraiche do Riaghaltas na h-Alba: "Ann an 2009, chlàraich ministearan Albannach leudachaidhean air 31 sgìre SPA far a bheil colonaidhean àlachaidh stèidhichte.
"Tha sinn an-dràsta a' beachdachadh air argamaidean saidheansail airson 14 dreach sgìre SPA.
"Nochd ro-chomhairle gu bheil na h-uimhir de cheistean saidheansail an lùib nam molaidhean, agus tha sinn ag obair còmhla ri Dualchas Nàdair na h-Alba agus Co-Chomataidh a' Ghlèidhteachais Nàdair feuch fuasgladh fhaighinn orra sin.
"Nuair a thèid fuasgladh fhaighinn, nì ministearan Albannach co-dhùnadh co-dhiù bu chòir co-chomhairle phoblach a bhith ann."


text:
Tha GitHub na phrògram sgrìobadh lìn adhartach ; tha e air a chleachdadh sa mhòr-chuid airson còdan coimpiutaireachd agus a 'tairgsinn gnìomhachd rianachd còd bunaiteach (SCM) dha luchd-cleachdaidh. Tha e a 'toirt cothrom dhut faighinn a-steach air àireamh mhòr de dhuilleagan-lìn agus an sgioblachadh a rèir do riatanasan. Tha GitHub a 'tabhann phlanaichean airson cleachdadh prìobhaideach agus ionadan-stòraidh an-asgaidh. Faodaidh tu caochladh ghnìomhan cur às dàta a dhèanamh leis an inneal seo. Tha GitHub air tagradh gun sgrios còrr is 40 millean duilleag-lìn agus tha e air a bhith a 'frithealadh cha mhòr 10 millean neach-cleachdaidh air feadh an t-saoghail.
Is e plugin WordPress a th 'ann an Google Plus Authorship le tòrr fheartan agus comasan. Leis, faodaidh tu a bhith a 'briseadh uiread de dhuilleagan lìn mar a tha thu ag iarraidh. An toiseach, feumaidh tu na làraich-lìn a tha thu airson a lorg a lorg agus a chomharrachadh. Is e an ath cheum a bhith a 'comharrachadh an dàta no cuir a-steach URL na làraich, agus leigidh am plugan seo a dhreuchd. Faodar a bhith amalaichte le GitHub agus sgrìob suas suas ri còig duilleagan lìn ann an uair a thìde, gun a bhith a 'cur an aghaidh càileachd. A bharrachd air an sin, tha am plugan seo a 'leigeil leinn dealbhan pròifil G + a chur ri toraidhean rannsachaidh, a' toirt seachad ùghdarras do dh 'ùghdaran eadar-dhealaichte agus dearbhadh gu bheil iad cinnteach. Tha eadar-aghaidh a tha furasta a chleachdadh leis an neach-cleachdaidh agus is urrainn dhut dàta a ghabhas leughadh agus so-ruigsinneach a thoirt dhut.
Tha Fàg Feed air aon de na plugins WordPress as fheàrr. Tha e freagarrach airson gnothachasan beaga is meadhanach agus 's urrainn dha a bhith a' briseadh uiread de dhuilleagan lìn dhut mar a tha thu ag iarraidh. A bharrachd air an sin, bidh Deilbheadh Bheathaidh a 'togail susbaint, ga sgrìobadh, agus foillsichear e le buannachd cheart, a chionn' s gu bheil a bhotan agus a crannairean air a dhèanamh comasach a dhèanamh comasach. Bho chaidh a chur air bhog, tha Feed Delay air sgrìobadh gu soirbheachail le còrr air trì millean duilleag lìn, agus tha an àireamh seo a 'fàs gach latha.
3. Teachdaireachd Sgàilean-Feed:
Tha sgrìobadh agus togail dàta air a dhèanamh gu ìre mhòr le bots no crawlers, gun sùil sam bith bho dhaoine. Le Teachdaireachd Feed-Scraper, chan urrainn dhut a bhith dìreach a 'briseadh nan duilleagan lìn a tha a dhìth ach a bhith a' craoladh do làrach-lìn agus a bhith a 'leasachadh nan rionnagan einnseanaireachd aige. Faodar a bhith amalaichte leis a 'bhathar-bog GitHub agad agus tha e freagarrach airson iomairtean, prògraman, agus maighstirean-lìn.
4. Comharran lethbhreac an-asgaidh
Tha e fhathast na plugan WordPress iongantach eile a tha gu math de fheartan. Le Copyright Free, faodaidh tu a bhith a 'briseadh uiread de dhuilleagan lìn mar a tha thu ag iarraidh. Tha am plugan seo a 'toirt seachad teisteanas a sheallas ma tha cuideigin a' goid ar stuth. Tha e co-chòrdail ri gach làrach WordPress agus blogaichean prìobhaideach agus gheibh e dàta le deagh structar ann an ùine sam bith. Cuideachd, chan fheum thu prògraman no sgilean còdaidh a shealbhachadh agus gheibh thu buannachd bhon t-seirbheis seo aig àm sam bith agus àite sam bith.
Thòisich leasachadh air an àrd-ùrlar GitHub anns an Dàmhair 2007. Faodar inntrigeadh a dhèanamh air pròiseactan air GitHub no air an làimhseachadh leis an eadar-aghaidh Gand command line. Bidh e a 'leigeil leinn a bhith a' sgrùdadh stòran-stòrais poblach air làrach-lìn agus a 'dèanamh diofar ghnìomhan gu furasta. Faodaidh na plèanaichean gu h-àrd dàta sgrìobadh bho RSS feeds, làraichean meadhanan sòisealta, ionadan naidheachdan, cuairtean siubhail agus blogaichean prìobhaideach. Bu chòir dhut cunntas pearsanta a chruthachadh gus dàta a sgioblachadh ann an cruth ion-mhiannaichte, ge-tà, tha stòrraidhean poblach air am brobhsadh agus gan luchdachadh sìos gun cunntas sam bith.


text:
Inuit
'S e sluagh anns a' Ghraonlainn, Alasca agus Canada a Tuath a th' anns na h-Inuit (Inuktitut:ᐃᓄᐃᑦ).[1]
'S e Inuk a chanar airson duine singilte agus Inuit airson grunnan.[2]
'S e Inuktitut cànan an t-sluaigh.
Togal[deasaich | deasaich an tùs]
Cànan[deasaich | deasaich an tùs]
'S e Inuktitut cànan nan Inuit.
Bàtaichean[deasaich | deasaich an tùs]
'S e an kayak am bhàta a chleachdas na h-Inuit, agus cleachdaidh iad kayak siùil anns an Tuath.
Aodach[deasaich | deasaich an tùs]
Tha brùid craiceann aig an Inuit. Tha Caribou agus craiceann Ròin aig na h-Inuit.
Iomraidhean[deasaich | deasaich an tùs]
- ↑ Kaplan, Lawrence (1d dhen Iuchar 2011): “Comparative Yupik and Inuit”. Alaska Native Language Center, University of Alaska Fairbanks. Air a thogail 21mh dhen Dàmhair 2015.
- ↑ Correct use of Inuit and Inuk


text:
Taic do neo-eisimeileachd bho sheann Làbarach
Nochd fear a bha roimhe na Mhinistear ann an Riaghaltas Làbarach aig Westminster a thaic do neo-eisimeileachd do dh'Alba.
Dh'innis Peter Kilfoyle don BhBC gun robh e cudromach do dh'Alba agus do roinnean Shasainn an smachd a th' aig Lunnainn air an dùthaich a lagachadh.
Bha Mgr Kilfoyle roimhe a' riochdachadh Liverpool Walton dha na Làbaraich, agus bha e a' bruidhinn air thoiseach air òraid Phrìomh Mhinisteir na h-Alba, Ailig Salmond, ann an Liverpool.
Tha am Pàrtaidh Làbarach a' cur an aghaidh neo-eisimeileachd do dh'Alba, agus iad ag ràdh gum bu chòir do luchd-bhòtaidh an Alba cuideachadh le bhith a' tilleadh Riaghaltais Làbaraich ann an Westminster aig an ath-thaghadh choitcheann.
Dòchasach
Ach tha Mgr Kilfoyle a' cur air adhart beachd gu bheil na Làbaraich an aghaidh neo-eisimeileachd air sgàth 's gu bheil iad airson buill den phàrtaidh aca ann an Alba a ghleidheadh aig Westminster.
Thuirt e cuideachd gun robh argamaidean luchd-taic neo-eisimeileachd air a bhith gu math "deimhinneach, dòchasach" an taca ri "ao-dòchas" na h-iomairt airson an Aonaidh.
"Tha an gnothach seo nas motha na pàrtaidh poileataigeach sam bith. 'S ann mu dheidhinn amasan dùthcha a tha e, agus 's e sin as cudromaiche dhomhsa. Bheir neo-eisimeileachd, gu bunaiteach, an cothrom do dh'Albannaich an cuid cho-dhùnaidhean a dhèanamh dhaibh fhèin, gun smachd Lunnainn.
"Mar as luaithe a dh'aithnicheas daoine gu bheil mar a tha cumhachd san dùthaich seo a' tighinn bhon mheadhan, 's gu bheil sin ag obair an aghaidh maith dhaoine ann an roinnean Shasainn, a thuilleadh air dùthchannan Bhreatainn, 's ann as fheàrr dhuinn uile."
Trèigsinn
Leig Mgr Kilfoyle dheth a dhreuchd mar fo-mhinistear aig Roinn an Dìon ann an Riaghaltas Tony Blair, 's e ag ràdh gun robh am pàrtaidh "air an cuid fhreumhaichean a thrèigsinn".
Rinn e càineadh air an Riaghaltas Làbarach bho na cùl-bheingean, gus an do leig e seachad a dhreuchd mar Bhall-Pàrlamaid air thoiseach air an taghadh ann an 2010.
Chuir Ailig Salmond fàilte air beachd Mhgr Kilfoyle, agus e a' toirt seachad na h-òraid mu dheireadh aige ann an Sasainn air thoiseach air an referendum san t-Sultain.
"'S e laoch Làbarach a th' ann am Peter Kilfoyle, agus 's e duine a th' ann dha bheil spèis aig mòran," thuirt Mgr Salmond.
"'S e taic mhòr a tha seo do neo-eisimeileachd, agus tha e a' sealltainn gu bheil neo-eisimeileachd a' tighinn a rèir bheachdan traidiseanta nan Làbarach.
"Tha Peter a' tuigsinn gu bheil na tha a' tachairt ann an Alba na mheadhan airson atharrachaidh ann an àiteachan eile. Tha grunn àrd-Làbarach a-niste a' toirt taic do neo-eisimeileachd."
Fòram eaconamach
Na òraid feasgar Diardaoin, a chaidh a chur air dòigh leis a' phàipear-naidheachd an FT, thuirt Mgr Salmond gu bheil neo-ionnanachd san RA air fàs gu h-uabhasach fo riaghladh Westminster.
Thuirt e gun cuidicheadh neo-eisimeileachd do dh'Alba le bhith a' cur an aghaidh sin, agus a' cruthachadh cuideam eaconamaich sa cheann a tuath, seach ann an Lunnainn a-mhàin, a chùm buannachd Bhreatainn air fad.
"'S ann san RA a tha na h-ìrean neo-ionnanachd roinneil as motha san Aonadh Eòrpach," thuirt Mgr Salmond.
"Bidh neo-eisimeileachd na h-Alba na eisimpleir làidir do dhaoine ann an sgìrean eile den RA, a tha a' sireadh dòigh air an siostam a th' ann atharrachadh; a tha ag iarraidh modal fàis fhaicinn a tha nas cothromaiche, nas seasmhaiche, agus nas làidire na am modal a th' aig Westminster.
"Deireadh na 19mh Linne, agus toiseach na 20mh Linne, bha cumhachd susbainnteach poileataigeach agus eaconamach aig Liverpool, agus bailtean eile leithid Manchester, Birmingham, Leeds agus an Caisteal Nuadh.
"Bho 2007, tha eaconmaidh Lunnainn air fàs a dhà uiread cho luath ri eaconamaidh a' chòrr den Rìoghachd Aonaichte."
Thuirt Mgr Salmond nach tigeadh dad a bha Riaghaltas na RA a' moladh faisg air a bhith a' dèiligeadh ri meud na trioblaid sin.
Thuirt e cuideachd gum biodh cuireadh aig ùghdarrasan ionadail agus buidhnean gnothachais ann an ceann a tuath Shasainn an dèidh neo-eisimeileachd pàirt a ghabhail ann am fòram eaconamach Albannach, feuch an eaconamaidh ath-chothromachadh.
Troimh-a-chèile
A' freagairt na thuirt Mgr Kilfoyle, thuirt Tom Greatrex, a tha na BhP Làbarach airson an Ruadh-Ghlinn agus Hamilton an Iar: "Gu mì-fhortanach, is coltach gu bheil Peter Kilfoyle troimh-a-chèile a thaobh fèin-riaghladh agus dì-mheadhanachadh am broinn na RA, agus sgaradh bhon RA.
"Sgaoil am Pàrtaidh Làbarach cumhachd do dh'Alba nuair a stèidhich sinn Pàrlamaid na h-Alba, nuair a sgrìobh sinn Achd na h-Alba (2012), agus leanaidh sinn oirnn a' sgaoileadh chumhachd do nàiseanan, roinnean is bailtean mòra na RA an dèidh dhuinn an taghadh coitcheann ann an 2015 a bhuannachadh. A' sgaoileadh am broinn aonaidh choitchinn a bheir taic do choimhearsnachdan air feadh na RA.
"'S e sin na dh'iarradh gu leòr de dhaoine ann an Sasainn fhaicinn, Mèar Liverpool Joe Anderson nam measg.
"Is coltach gu bheil Peter Kilfoyle ag iarraidh an aon rud, gun a bhith a' tuigsinn mar a tha Ailig Salmond iar cumhachd a tharraing chun a' mheadhain bho 2007, a tha a' sealltainn nach eil ùidh aig na Nàiseantaich ann an sgaoileadh chumhachd."


text:
An t-seachdain-sa bha Gilleasbuig a' leughadh aithisg le:
Buidheann Sàr-mhathais Ghàidhlig a' Churraicealaim airson Sàr-mhathaisagus chòrd e ris glan. Seo cuid dhe na 'highlights' a bu mhò chòrd ris:
Ro-ràdh
Chaidh dleastanas a chur air a’ Bhuidheann Sàr-mhathais Ghàidhlig mothachadh a thogail air cudromachd cànain thar gach raon cuspaireil / curraicealachHmmm ... er, dìreach, dìreach
an taobh a- staigh Curraicealam airson Sàr-mhathais, chan ann a-mhàin do na daoine òga a tha a’ frithealadh solar Foghlaim Tron Ghàidhlig (FTG) ach do mhuinntir na h-Alba gu lèir.
Nise, tha e ri aithneachadh gur h-i fìor Ghàidhlig high-register tha seo, oir 's gann gu bheil Gilleasbuig bochd a' tuigsinn facal dhi.
Sàr-mhathas ann am foghlam na h-Alba (td 6)
Tha a’ Ghàidhlig agus a cultar aig inbhe àrd am measg nan seudan as luachmhoire de dhualchas na h-Alba, agus a’ cosnadh mòran cliù: “na tarraing gun choimeas” na h-ùidh agus na cudromachd do luchd-eachdraidh, cànanaichean agus eòlaichean sòisealtais, luchd-ciùil, sgrìobhadairean is luchd-tadhail agus luchd-tadhail cultarach air feadh an t-saoghail, do dh’eòlaichean eaconamaidh, luchd-adhartachaidh agus luchd poilitigs an taobh a-staigh na h-Alba.
Roghainn, solar agus adhbhar (td 20)
• Tha aon adhbhar ann gu bheil daoine a’ roghnachadh foghlam tron Ghàidhlig co-cheangailte ri dualchas, eadar gur e teaghlach, sgìre no Alba. Dh’fhaodadh na h-ìrean sin de dh’ùmhlachd don chultar Ghàidhlig a bhith beò còmhla, ag ath dhaingneachadh a chèile agus a’ cruthachadh faireachdainn de dhealas a thaobh ath-nuadhachadh a’ chànain.Stop, stop! I can't take any more.
Sàr-mhath!


text:
Sanasachd do Chaisteal Stiùbhairt
Thèid Farpais Fhosgailte na h-Alba aig Caisteal Stiùbhairt anns an t-samhradh a chraoladh air telebhisean anns na Stàitean Aonaichte.
Thàinig a' chompanaidh a tha a' cur taic ris an fharpais, Aberdeen Asset Management, gu aonta leis a' chraoladair Aimeireaganach, NBC, gus an fharpais a chraoladh anns na Stàitean ann an 2013 is 2014.
Bidh farpais 2014 ann aig Cluba Goilf Rìoghail Obar Dheathain.
Mar phàirt den aonta gheibh Riaghaltas na h-Alba cothrom sanasachd a dhèanamh son Alba air NBC eadar an golf fhèin a bhith air an t-sianal.
"Tha an t-aonta seo a' fàgail gur i Farpais Fhosgailte na h-Alba a' chiad fharpais a th' air Cuairt na h-Eòrpa gu cunbhalach a bhios a' nochdadh air tè de phrìomh stèiseanan nan Stàitean Aonaichte," thuirt am Prìomh Mhinistear, Ailig Salmond.
"Milleanan Mòra"
"'S e fìor dheagh naidheachd a tha seo airson goilf na h-Alba agus cothrom air leth gus a' Ghàidhealtachd - agus an golf sònraichte aig Caisteal Stiùbhairt - a shealltainn dha na milleanan mòra anns na Stàitean," thuirt e.
Chaidh Farpais Fhosgailte na h-Alba a chumail aig Caisteal Stiùbhairt 'son a' chiad uair ann an 2011.
Bhuannaich Luke Donald ach cha robh ach trì cuairtean ann air a' cheann thall às dèidh do dh'uisge air leth trom sgrios a dhèanamh air an fharpais.
Bha cùisean na bu shoirbheachail ann an 2012 le sìde gu math nas fheàrr.
B' e Jeev Milkha Singh às na h-Innseachan a bhuannaich an fharpais.


text:
- Chaidh an t-òrdugh ùr bho Bangkok, an neach-ceannach a chuir fios thugainn aig 9 am, aithris air a 'mhiann a bhith a' ceannach 1 peann Genotropin GoQuick Pen (36IU). Dèan lìbhrigeadh gu consairt do luchd-cleachdaidh ann an Bangkok
- Tha an teachdaire againn air òrdugh ullachadh
Price 16,000 ฿ THB
CLÀR-INNSE KIT:
Genotropin GoQuick Pen 12mg (36IU) (1 peann)
Swab deoch-làidir
Needal BD Peann-bhreac Ultra (pìosan 40)
Uidheam fuarachaidh meidigeach (teòthachd ceumannan 2-8)
- Tha an teachdaire lìbhrigidh an-asgaidh, air a dhèanamh aig 6 f
- pàigheadh airgid
- dealbhan agus beachdan luchd-cleachdaidh


text:
- TIOTAL
- Co. Iasgach-Bhradain na Gàidhealtachd an Iar - Iarrtas air bileag-cead airson oilisginean a cheannach
- EXTERNAL ID
- HCD_DAVIDBANKS_127
- DEIT
- 22 Faoilleach 1948
- LINN
- 1940an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 1492
- KEYWORDS
- gnìomhachas an iasgaich
iasgach malairteach
bradan
iasgach a' bhradain
iasgach a' bhric
cuibhreannachadh
cuibhreannan
leabhraichean cuibhreann
An Dàrna Cogadh
cuibhreann a' rubair
oilisgin
oilisgean
mor-dhiol
'S iomadh rud a bha glè ghann fad bhliadhnaichean às dèidh an Dàrna Cogaidh agus mar sin bha iad fo chuibhreann. Bha buaidh aig seo air companaidh iasgach a' bhradain-mara aig Seumas Banks ann am Port Rìgh nuair a bhiodh e a' ceannach rudan, leithid bòtannan rubair, oilisginean agus buidealan thermos. 'S e seo litir o Roinn Dùthchail na h-Alba a' freagairt iarrtas a rinn Banks gus oilisginean agus bòtannan rubair ùra a cheannach. Bha Banks a' fasdadh suas ri 35 neach gach bliadhna aig na stèiseanan iasgaich aige timcheall air an Eilean Sgitheanach agus Ratharsair. Mar phàirt den chùmhnant obrach aca bhiodh Banks a' toirt dhaibh oilisginean agus bòtannan rubair ùra. Bhiodh Roinn an Iasgaich a' cur bileag-cead gu Banks ag innse dha an àireamh de bhòtannan agus de dh'oilisginean a dh'fhaodadh e fhaighinn agus bheireadh Banks am pàipear seo don mharsanta. Dh'fheumadh Banks cuideachd ainmean agus seòlaidhean an luchd-iasgaich a gheibheadh an stuth a thoirt seachad don Roinn.
Aig toiseach seusain iasgach a' bhradain an1948, dh'iarr Banks cead 32 paidhir bhòtannan rubair agus 32 còtaichean oilisgin a cheannach. Tha litrichean às dèidh seo a' sealltainn gu robh duilgheadas ann an uiread seo fhaighinn. Sa Chèitean sgrìobh Uilleam Patterson & Mac, an Dùn Deagh, am marsanta mhor-dhìol, ag ràdh gun deach 19 paidhir bhòtannan a chur thuige. Dh' innis e cuideachd nach e bòtannan Dunlop a bh' annta ach fhathast feadhainn dèanta ann am Breatainn a Tuath. Cuideachd, an àite nam bòtannan àbhaisteach dubha 's e 'white Special Fishermen's boots' a bh' annta. A bharrachd air sin bha e doirbh dha na meudan ceart a dh' òrdaich e fhaighinn dha. San Lùnastal a' bhliadhna sin sgrìobh MacPhàdraig litir eile do Bhanks ag innse dha gun gabhadh aodach-coise a-nise a cheannach gun chead-cuibhrinn, 's mar sin nach fheumadh Banks iarrtas a chur a-steach tuilleadh airson bileagan-cead gus na bòtannan a cheannach.
Companaidh Iasgach-Bhradain na Gàidhealtachd an Iar Earr.
Ann an 1944 cheannaich Seumas Banks & Mic, Peairt, màl iasgaich a’ bhradain aig Oighreachd Chille Mhoire san Eilean Sgitheanach bho A Powrie & Co, agus chuir e air bhonn a ‘West Highland Salmon Fisheries Co. Ltd’ (Companaidh Iasgach-Bhradain na Gàidhealtachd an Iar Earr) gus am màl obrachadh. Chùm an companaidh a’ dol gu ruig 1962 nuair a chaidh a reic gu Coinneach MacMhathain, Port Rìgh.
Nuair a ghabh Banks tarsainn am màl bha stèiseanan iasgaich ann an Leathallt, Rigg (Boraraig), Stafainn, Port Rìgh, Camas Tianabhaig, Bail’ Meadhanach agus Caisteal Bhròchaill (ann an Ratharsair). Ann an 1956 chaidh Bail’ Meadhanach agus Camas Tianabhaig a chur còmhla mar stèisean a’ Bhràighe, le triùir ag obair ann, ged a bhiodh ceathrar ag obair mar bu trice sna stèiseanan eile. Bhiodh an companaidh a’ cumail mu 28 duine ann an obair gach bliadhna, agus an obair ga thairgse dhan aon fheadhainn gach bliadhna mus fheuchadh an companaidh ri daoine ùra fhastadh.
Bhiodh an seusan a’ tòiseachadh fada sa Ghiblean/ tràth sa Chèitean agus a’ dol gu deireadh an Lùnastail. Bhiodh grùnn fhireannaich cuideachd gam fastadh ann am mìosan a’ gheamhraidh ach an toireadh iad deigh a nìos o dhama an t-Slugain gu bhith air a stòradh san taigh-deighe aig cidhe Phort Rìgh. Bhiodh gach ball den sgioba a’ faighinn cùmhnant le fios air tuarastal, sgeama airgid a-bharrachd a bha san amharc agus uairean obrach agus chaidh oilisgin agus bòtannan rubair a thoirt dha.
Chaidh an t-iasg glacte a roinn ann am bradan, bànag agus breac, agus àireamh nam bànag a bu mhotha dhiubh. Gach bliadhna ghlacadh iad mu 3000 iasg uile gu lèir fada sna 1940an agus tràth sna 1950an. Ann an 1957 chaidh an àireamh a bu mhotha a-riamh a ghlacadh – faisg air 10,000 iasg.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
- TIOTAL
- Taighean-croite faisg air Port Rìgh
- EXTERNAL ID
- HCD_CARD_201
- ÀITE
- Port Rìgh
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- LINN
- 1910an; 1920an
- CRUTHADAIR
- J Valentine & Co
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12988
- KEYWORDS
- taigheadas
tughadh
iarann preasach
mòine
taighean
Chòrdadh an sealladh seann-fhasanta air a' chairt-phuist Valentines seo, a chaidh a thogail faisg air Port Rìgh san Eilean Sgitheanach, ri luchd-turais air an eilean. Bhiodh beatha taobh a-staigh nan taighean caran bunaiteach ged a bhiodh na taighean gu math blàth as a' Gheamradh agus fionnar as t-Samhradh. Tha tugadh air an taigh ri aghaidh na deilbhe ach tha mullach iarann preasach air an fhear air a chùl agus tha cruach mònach aige cuideachd. Tha na taighean beagan an iar air Port Rìgh, is dòcha anns na Sluganan, agus chithear Beinn Tianabhaig ri cùl na deilbhe.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Iarrtas chun Bhùth-chungadair airson rud a chumadh smachd air meanbh-phlàighean
- EXTERNAL ID
- Z_HCD_DOC_0020
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROSS AND CROMARTY: Lochalsh
- DEIT
- 1912
- LINN
- 1910an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 7404
- KEYWORDS
- litir
bùth-chungadair
obair
Stèidhich Donnchadh Mac a' Phearsain a' bhùth-chungadair ann an Caol Loch Aillse ann an 1912, agus chan e a-mhàin gun robh e a' reic stuthan co-cheangailte ri obair chungadair mar bruisean-fhiaclan is siampù ach fiosrachadh mu thurasachd, cairtean-puist agus bathar togail-deilbh chamara.
Tha an litir ag radh:
Portmore Sawmills,
Via Lochalsh
Sir just a few lines you might send on some stuff for to kill vermin in bed as they are not very clean here so many going and coming.
I remain
Wm Burgess
Tha seo ag innse mu shlàinteachas aig an taigh agus aig an obair aig an àm, a thuilleadh air na rudan a bhiodh cungadair a' dèanamh mus deach Seirbheis Nàiseanta na Slàinte a stèidheachadh
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
Uallach ionmhais airson leudachadh FTMG
Nochd Comhairle na Gàidhealtachd iomagain nach bi airgead gu leòr ann airson fòghlam Gàidhlig a leasachadh mar a tha Bile ùr Fòghlaim an Riaghaltais ag iarraidh.
Fon Bhile, bidh ro-dhùil ann gum feum comhairlean gabhail ri iarrtas reusanta bho phàrantan a dh' iarradh aonad Gàidhlig a stèidheachadh anns an sgìre aca.
Bha cuid de luchd-iomairt ag iarraidh gun toireadh am Bile làn chòir do phàrantan air fòghlam tro mheadhan na Gàidhlig, ach dhiùlt Riaghaltas na h-Alba sin.
Bha fiù's Bòrd na Gàidhlig ag ràdh nach robh an t-àm iomchaidh airson làn chòir, seach nach biodh tidsearan no goireasan gu leòr ann airson sin a choileanadh.
Nuair a chaidh am Bile fhoillseachadh an toiseachadh cha robh e ach a' stèidheachadh pròiseas a dh'fheumadh comhairlean a leantainn nuair a bhiodh iad a' làimhseachadh iarrtas phàrantan.
Ach an dèidh gearainnean gun robh sin ro lag, dh'innis an Riaghaltas gu bheil iad a' dol ga neartachadh airson 's gum bi ro-dhùil ann fon lagh gum bu chòir do chomhairle aonad Gàidhlig a stèidheachadh mur a bi adhbhar math aca gun sin a dhèanamh.
Ged a tha Comhairle na Gàidhealtachd a' cuir taic ris a sin, tha eagal orra nach tig airgead bhon Riaghaltas airson a choileanadh, 's gu fàg e uallach ionmhais uabhasach orra fhèin 's air comhairlean eile.
"Ma tha an Riaghaltas gu bhith a' gealltainn rudan anns an Achd ùir feumaidh sinn dèanamh cinnteach gum bi ionmhas mu choinneimh.
"Tha duilgheadasan mòra aig a' Chomhairle an-dràsta le buidseat an fhòghlaim, agus cuiridh uallaichean ùra sam bith ris a sin," thuirt cathraiche comataidh fòghlaim na Comhairle, Drew Millar.
Tha cathraiche Buidheann Buileachaidh na Gàidhlig aig a' Chomhairle, Hamish Friseal, ag àontachadh.
"Chan eil an t-airgead aig na comhairlean an-dràsta airson barrachd a dhèanamh.
"Mar sin bithidh sin a' coimhead chun an Riaghaltais airson barrachd taic.
"Feumaidh sinn dèanamh cinnteach gun tuig an Riaghaltas na duilgheadasan a bhios againne agus aig a h-uile comhairle ann an Alba," thuirt Mgr Friseal.
Tabhartasan sònraichte
Tha a' Chomhairle am beachd tagradh a dhèanamh ri Rùnaire an Fhòghlaim aig Riaghaltas na h-Alba mun chùis.
Chuala coinneamh na Buidhne Buileachaidh bho cheannard eadar-amail an fhòghlaim aig Bòrd na Gàidhlig, Brus Robasdan.
Thuirt esan riutha gur dòcha gun robh an t-àm iomchadh sùil a thoirt air na Tabhartasan Sònraichte a tha comhairlean a' faighinn bhon Riaghaltas airson na Gàidhlig, agus gur dòcha gur e tuilleadh airgid iarraidh anns na Tabhartasan an dòigh air leudachadh fòghlam tro mheadhan na Gàidhlig a mhaoineachadh.
Tisdearan
Nochd comhairlichean iomagain cuideachd mu dhìth thidsearan Gàidhlig, agus an tàire a bheir sin dhaibh a' cuir an cèill iarrtasan Achd an Fhòghlaim nuair a thig i a-steach an ath-bhliadhna.
"Tha sin air a bhith na dhuilgheadas dhuinne fiù's às aonais a' Bhile, agus bidh e nas miosa a-nise," thuirt cathraiche na Buidhne Builleachaidh, Hamish Friseal.
Tha eagal air comhairlichean gun tàlaidh aonadan ùra Gàidhlig a dheadh a stèidheachadh aig deas cuid de na tidsearan òga a bhiodh iadsan airson a thàladh dhachaigh chun na Gàidhealtachd, 's tha iad airson 's gun deadh fuasgladh fhàighinn air dhìth thidsearan.


text:
- TIOTAL
- Dealbh de dhrochaid rèile a thathas a' moladh thar Abhainn Spè aig Orton
- EXTERNAL ID
- GB232_D501_39
- ÀITE
- Orton
- SIORRACHD/PARRAIST
- MOIREIBH
- LINN
- 1900an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 8166
- KEYWORDS
- rèilichean
dochaidean
drochaideaan rèile
Plana-gorm airson drochaid rèile ùr thar Abhainn Spè aig Orton. Ged nach eil ceann-latha air an dealbh chaidh an drochaid fhosgladh ann an 1906 agus a rèir coltais chaidh a dhèanamh bliadhna no dhà roimhe sin.
Chaidh drochaid rèile tùsail Spè a thogail aig deireadh na 1850an a rèr dealbhachadh le Iòsaph Mitchell dha Rèile Snaim Inbhir Nis agus Obar Dheathain. Tha leud 70.1m anns a' phrìomh rèis agus 9.1m anns gach fear de na sia rèisean ruigsinneach. Ghabh a' chliath theannadairean seo àite ann an 1906.


text:
Plana #Gàidhlig ùr Pàrlamaid na h-Alba ga chur air bhog #gaelic
Chaidh an tionndadh as ùire de Phlana Gàidhlig Pàrlamaid na h-Alba a chur air bhog an-diugh. ‘S e ar teachdaireachd dhuibh – a’ Ghàidhlig: faic i, cluinn i, cleachd i còmhla ruinn! Seo bhidio a rinn sinn. Airson barrachd fiosrachaidh no gus am plan a leughadh, faic am fios naidheachd a...
Air fhoillseachadh le: Pàrlamaid na h-Alba - DiCiadain, 19 dhen t-Sultain
- Seann-naidheachdan
- Cuir bhòt! Tachartas air Plana BSL na Pàrlamaid #gàidhlig #gaelic
Tha a’ Phàrlamaid gu bhith a’ cumail tachartas co-chomhairleachaidh mu Phlana BSL (Cànan Soidhnidh Bhreatainn) na Pàrlamaid air 18/19 Cèitean. Seo bhidio ann am BSL ...Pàrlamaid na h-Alba - DiarDaoin, 3 dhen Chèitean
- Cuir bhòt! Deasbad air Plana Nàiseanta na #Gàidhlig an-dè #gaelic
Chaidh deasbad a chumail ann am Pàrlamaid na h-Alba an-dè mu Phlana Nàiseanta na Gàidhlig. Bhathar a’ deasbad a’ ghluasaid seo: Chaidh atharrachaidhean a chur air ...Pàrlamaid na h-Alba - DiCiadain, 25 dhen Ghiblean
- Cuir bhòt! ‘Am Plana Cànain Nàiseanta Gàidhlig 2018‒2023’
Is iongantach nach b' ann air an riochd Bheurla ‒ The National Gaelic Language Plan 2018‒2023 ‒ a chaidh an t-ainm a th' air treas plana cànain Bhòrd na Gàidhlig a ...Bloigh Gràmair - DiCiadain, 11 dhen Ghiblean, 2018
- Cuir bhòt! Cothrom obrach ann an Aithisg Oifigeil Pàrlamaid na h-Alba – tha #Gàidhlig na buannachd #gaelic
Tha Pàrlamaid na h-Alba a’ sireadh luchd-aithris ùr airson na h-Aithisg Oifigeil. ‘S e a th’ anns an Aithisg Oifigeil ach an clàr sgrìobhte oifigeil de ghnothaichean na ...Pàrlamaid na h-Alba - DiCiadain, 11 dhen Ghiblean, 2018
- Cuir bhòt! Bileag ùr mu Chrèche Pàrlamaid na h-Alba #gàidhlig #gaelic
A bheil thu gu bhith a’ tighinn dhan Phàrlmaid airson turas, airson coimhead air gnothaichean Pàrlamaideach, airson coinneamh, airson coinneachadh ri BPA no airson adhbhar ...Pàrlamaid na h-Alba - DiCiadain, 11 dhen Ghiblean, 2018
- Cuir bhòt! Plana Gàidhlig – co-chomhairle a’ crìochnachadh 02/11 #gàidhlig
Bidh a’ cho-chomhairle air Plana Gàidhlig na Pàrlamaid a’ tighinn gu crìch Diardaoin 02/11. Tha an t-àm ann fhathast do bheachdan a chur ris! A bheil na prìomhachasan ...Pàrlamaid na h-Alba - DihAoine, 27 dhen Dàmhair, 2017
- Cuir bhòt! Tursan is tachartasan Gàidhlig ann am Pàrlamaid na h-Alba#gàidhlig @SnaGaidlhig
Tha tòrr tachartasan Gàidhlig gu bhith againn ann am Pàrlamaid na h-Alba air a’ mhìos seo. Tha sinn an dòchas gum faic sinn an seo thu! Ma tha thu airson tighinn ann, cuir ...Pàrlamaid na h-Alba - DiLuain, 14 dhen t-Samhain, 2016
- Cuir bhòt! Gilleasbuig agus na cuspairean ro-innleachdail
Whatever happened to ... the first National Plan for Gaelic? Tha e gu bhith bliadhna an amas bho chaidh an darna Plàna Gàidhlig Nàiseanta chur air bhog le moladh ...Gilleasbuig Aotrom - DiarDaoin, 16 dhen Chèitean, 2013
- Cuir bhòt! Plana Gàidhlig – tapadh leibhse! #gaidhlig #gaelic #sp4
Tha an obair cho-chomhairleachaidh air dreach Phlana Gàidhlig Buidheann Chorporra Pàrlamaid na h-Alba a-nis air tighinn gu crìch. Fhuair sin deagh thoradh – tòrr mòr ...Pàrlamaid na h-Alba - DiarDaoin, 29 dhen t-Samhain, 2012
- Cuir bhòt! Gàidhlig sa Phàrlamaid – an cothrom mu dheireadh agad #gaidhlig #gaelic
Tha an obair cho-chomhairleachaidh againn air dreachd Phlana Gàidhlig Buidheann Chorporra na Pàrlamaid a’ tighinn gu crìch 04/11/12. Soidhne dà-chànanach Seo an cothrom mu ...Pàrlamaid na h-Alba - DiLuain, 12 dhen t-Samhain, 2012


text:
Naidheachdan 11:00m
10 An t-Ogmhìos 2016 Ùraichte aig Ùraichte aig
Itealan
Tha iomairt air tòiseachadh às ùr ann an Sruth na Maoile, feuch lorg fhaighinn air itealan beag a chaidh a dhìth far chladaichean Shiorrachd Aontroim. Dh'fhàg an t-itealan "microlight" port-adhair baile Dhoire madainn an-dè, air an t-slighe dhan Sròn Reamhar. A-raoir, bha heileacoptairean is bàtaichean-teasargainn a' feuchainn ri sgeul fhaighinn air aig muir, ach chuir ceò stad air an oidhirp. Bha dithis air bòrd an itealain.
Ola
Dh'fhaodadh còrr air 120,000 cosnadh a bhith air an call ann an Alba ro dheireadh na bliadhna, ri linn a' chrìonadh ann an gnìomhachas a' Chuain a Tuath. Sa bhliadhna a dh'fhalbh, tha prìs ìosal na h-ola air call mòr a dhèanamh air an roinn, is a rèir a' bhuidhinn Ola is Gas na Rìoghachd Aonaichte, tha tuilleadh chosnaidhean gu bhith air an call am bliadhna ma leanas cùisean.
Cyan Blake
Dh'aidich bràmair Cyan Blake, bana-chleasaiche a bh' ann an Eastenders, gun do mhuirt e i agus an dà leanabh aice cuideachd. Nochd Artair Simpson-Kent, a tha 49 bliadhna a dh'aois, air ceangal bhideo dhan chùirt ann an Lunnainn an-diugh. Theich Simpson-Kent a Ghana as dèidh nam muirt. Chaidh Cyan Blake agus an dà bhalach aice, Zachary a bha ochd is Amon a bha ceithir, a lorg marbh anns an dachaigh aca san Fhaoilleach.
Teine
Tha fireannach san ospadal, is e air a dhroch losgadh às dèidh teine ann an carabhan air taobh sear Siorrachd Àir. Thuirt na poilis gu bheil iad a' rannsachadh a bheil a' chùis co-cheangailte ri mar a chaidh corp boireannaich a lorg ann an taigh sa sgìre. Fhuair na seirbhisean èiginn lorg air às dèidh gairm-teine a fhreagairt aig Tuathanas Peacockbank.
Glèidhteachas
Chàin fear-gairm Chomhairle nan Eilean Siar mar a tha Riaghaltas na h-Alba a' dèiligeadh ri glèidhteachas mara. Thuirt an comhairliche Tormod Dòmhnallach gun robh e neo-chiallach gu bheil ministearan an riaghaltais airson raon dhen mhuir eadar Tolastadh is Ile a chomharrachadh mar sgìre ghleidhte - is iad gun càil a dhèanamh mun iomagain a th' ann mun ghainnead de bhàta-slaodaidh. Tha e ag ràdh gum faodadh am plana son sgìre ghlèidhte droch bhuaidh a thoirt air cosnaidhean.
Pòsaidhean geidh
Bhòtaidh Eaglais Easbaigeach na h-Alba an-diugh fhathast, air am bu chòir dhaibh pòsaidhean geidh a cheadachadh nan eaglaisean. Bhiodh sin gam fàgail mar a' chiad eaglais ann an co-chomann Shasannach sa Rìoghachd Aonaichte, a cheadaicheadh an leithid. Ma thèid gabhail ris aig àrd-sheanadh na h-eaglaise an-diugh, thèid e an uairsin gu na sgìrean-easbuig.


text:
Chaidh Rangers ann an làmhan an luchd-rianachd.
Chaidh Rangers ann an làmhan an luchd-rianachd Dimàirt.
Chaidh a' chompanaidh rianachd Duff & Phelps fhastadh airson an obair a ghabhail os làimh.
A rèir riaghaltan Prìomh Lìog na h-Alba tha Rangers a-nis a' call 10 puingean, gam fàgail 14 air dheireadh air Celtic.
Thachair seo às dèidh do Roinn nan Cuspainn 's nan Cìsean tagradh a dhèanamh ri Cùirt an t-Seisein ann an Dùn Èideann gus an luchd-rianachd aca fhèin a chur os cionn a' chluba.
Thàinig tagradh HMRC air beulaibh na cùirteach leis nach eil am fear leis a bheil Rangers, Craig Whyte, air mu £9m de chìsean a phàigheadh bhon a cheannaich e an cluba bho Sir Dàibhidh Moireach sa Chèitean an-uiridh.
Dhearbh Mgr Whtye Diluain gun robh Rangers air pàipearan a chur mu choinneamh na cùirteach gus a dhol ann an làmhan an luchd-rianachd.
Bha dùil gun toireadh am pròiseas sin suas ri 10 là, ach dh' atharraich tagradh HMRC an gnothach.
Rèiteachadh
'S iad Pòl Clark agus Dàibhidh Whitehouse bhon chòmpanaidh Duff & Phelps a bhios os cionn Rangers san àm ri teachd sa chluba a' feuchainn ri dòigh a lorg an suidheachadh ionmhais aca a chur ceart.
"Tha an cluba air a bhith ag obair gu dluth còmhla ri HMRC thairis air na mìosan a chaidh gus an suidheachadh a rèiteachadh", thuirt Mgr Clark
"Chan eil sin dol a thachairt leis an airgead a tha Rangers a' call is na trioblaidean cìse aca a' fàs."
"Tha eachdraidh fhada agus pròiseil aig Rangers, eachdraidh a tha sinn an dòchas a leanas, agus nì sinn ar dìcheall gus sin a chumail a' dol.
"Tha gach neach aig a bheil buaidh air an t-suidheachadh ag obair airson maith Rangers"
Às dèidh fios thighinn a-mach, thuirt fear-labhairt HMRC nach b' urrainn dhaibh dad a ràdh mu chùisean fa leth ach "ma thèid cìsean a thoirt bho luchd-obrach feumaidh an uairsin an t-airgead a phàigheadh gu HMRC".
"Mura dèan gnìomhachas sam bìth sin, tha an gnìomhachas ann an cunnart"
Thuirt am fear leis an robh Rangers roimhe, Sir Dàibhidh Moireach, gur e briseadh dùil mòr a bh'ann dha gun robh Mgr Whyte air luchd-rianachd fhastadh aig an ìre sa.
Ach, thuirt Poilis Strath Chluaidh gun robh iadsan air bruidhinn ris an luchd-rianachd agus nach robh teagamh sam bith orrasan a-nis gun deadh an geama aig Rangers agus Cille Mhearnaig air adhart aig an deireadh-sheachdain.


text:
Bho reifreann a dhà gu fear a trì
An do chòrd 2015 riubh?
An e faothachadh a bha ann nach robh reifreann againn, no an robh sibh ag ionndrainn spòrs agus sradagan 2014?
Mas ann anns an dàrna bhuidhinn a tha sibh, na gabh dragh - is coltach nach bi fada agaibh ri feitheamh ro fhear eile.
Aig coinneimh le luchd-naidheachd ann an Dùn Èideann an t-seachdain seo, thuirt Rùnaire na h-Alba, Dàibhidh Mundell, gun robh "argamaid làidir" ann bhòt a chumail air ballrachd Bhreatainn anns an Aonadh Eòrpach anns an Òg-mhìos.
Agus an-diugh, ann an agallamh air Good Morning Scotland, thuirt Rùnaire nan Cùisean Cèin, Philip Hammond, gum faodadh reifreann a bhith ann anns an Òg-mhìos.
Coltach ri Mgr Mundell, cha b' urrainn dha càil fhaicinn a chuireadh bacadh air sin.
Draghan
Tha feadhainn eile a' faicinn gu leòr.
Nam measg, tha am prìomh mhinistear, Nicola Sturgeon, a thog draghan mu fhagasachd na h-Òg-mhìos air bhòt eile nach gabh a sheachnadh.
Ged a gheall Dàibhidh Camshron ron taghadh gun deigheadh reifreann Eòrpach a chumail ro dheireadh 2017, bidh an taghadh Albannach anns a' Cheitean as bith dè thachras.
Am beachd Ms Sturgeon - a tha airson taic a chosnadh dhi fhèin mar phrìomh mhinistear as t-Earrach - cha dh'fhàgadh bhòt eile mìos as dèidh an taghaidh ùine gu leòr airson dà dheasbad fa leth a chumail.
Aig a' cheart àm, na beachd-se, bhiodh muinntir na h-Alba a' beachdachadh air cò an riaghaltas a bhiodh aca aig Holyrood airson nan còig bliadhna romhainn, agus air am bu chòir don Rìoghachd Aonaichte an t-Aonadh Eòrpach fhàgail uile gu lèir.
A bharrachd air sin, tha am prìomh mhinistear ag ràdh gum bitheadh e na bu duilghe an argamaid a dhèanamh airson Breatainn a chumail anns an Aonadh nam biodh bhòt tràth ann.
Leasanan
Air cùl dhorsan, ge-tà, tha cuid de mhinistearan Albannach a' creidsinn gur e mearachd a bha ann ùine cho fada fhàgail ron bhòt air neo-eisimeileachd ann an 2014.
Tha Mgr Mundell cuideachd dhen bheachd gu bheil leasanan dhaibhsan bho reifreann na h-Alba agus e ag ràdh gum bu chòir faighinn seachad air a' bhòt cho luath is a ghabhas.
Ach tha sin an crochadh air aonta le dùthchanan eile an Aonaidh Eòrpaich air "càirdeas ùr" leis an Rìoghachd Aonaichte.
Tha a h-uile coltas a-nis gu bheil dùil aig an riaghaltas ri sin aig coinneimh air an ath-mhìos.
An uair sin, thòisicheadh an sabaid a chaidh a chur dheth cho fada mu àite Bhreatainn anns an Roinn Eòrpa.
Agus a rèir dè thachras, dh'fhaodadh treas reifreann - air àite na h-Alba ann an Rìoghachd Aonaichte - a bhith againn ann an ùine nach bi fada idir.


text:
12. Baile nan Deamhan
Tha a’ chlach seo sgeadaichte air a dà thaobh le pàtrain a tha co-naisgte. Is ann ann am Baile nan Deamhan/Baile na nDeamhan - village of the demons – a thug deamhain ionnsaigh air Calum Cille.
Is e Beatha Chaluim Chille a sgrìobh Mànas Ò Dòmhnaill a tha a’ toirt dhuinn na sgeulachdan a tha a’ ceangal Calum Cille ris a’ cheàrnaidh seo. Chaidh a sgrìobhadh ann an 1532, agus tharraing e ri chèile na sgeulachdan a bha air an innse mu Chalum Cille aig an àm seo. Tha leabhar Ò Dòmhnaill ag innse mar a sguab Calum Cille na deamhain a-mach à Gleann Chaluim Chille:
"An uair a bha Pàdraig air na deamhain fhuadach agus an sguabadh a-mach à Cruachan Aigle, ris an canar an-diugh Cruach Phàdraig, chaidh grunnan dhiubh gu àite ris an canar Seann Ghleann Chaluim Chille/Senglenn Colum Cille [Glencolumbkille] ann an tìr Cenél Conaill... Chruthaich iad ceò timcheall orra fhèin gus nach fhaiceadh duine an talamh fon cheò sin. Agus dh’atharraich iad abhainn a’ Ghlinne a tha gu tuath air an àite sin gu bhith t-struth theinntich gus nach fhaigheadh duine tarsainn oirre. Agus duine sam bith a bhuineadh dhan t-struth sin, gu ìre bheag no mhòr sam bith, bhàsaicheadh e sa bhad.
Dh’fhoillsich ainglean Dhè seo do Chaluim Chille agus chaidh e fhèin agus mòran dha na naoimh eile a dh’fhuadach agus a sguabadh na deamhain a-mach às an àite sin. Champaich iad ri taobh na h-aibhne theinntich a chaidh ainmeachadh cheana. Cha robh iad fada ann an sin an uair a thilg an Deamhan sleagh chuilinn thar na h-aibhne tron cheò. Mharbh e A’ Chearc/ An Cerc [literally: ‘the hen’], seirbheiseach Chaluim Chille, agus canar Srath na Circe [‘The place of Cerc’] ris an àite sin on uair sin.
Chuir seo an fhearg mhòr air Calum Cille agus fhuair e grèim air an t-sleagh a bha sin agus thilg e i air ais thar na h-aibhne. Ghèill am fearann dha mar a bha an t-sleagh a’ siubhal tron cheò, agus theich a’ cheò ron t-sleagh. Dh’fhàs an sleagh mar chraobh chuilinn far an tàinig i gu talamh agus eadhoin san là an-diugh tha i a’ fàs an sin agus bidh gu bràth tuilleadh.
An dèidh sin bheannaich Calum Cille an abhainn agus dh’fhalbh an nimh agus an draoidheachd aiste, agus chaidh e tarsainn oirre. Thug an t-aingeal clach chruinn uaine dha agus thuirt e ris a tilgeil air na deamhain gus an teicheadh iad fhèin agus an ceò roimhpe. Thuirt an t-aingeal ris cuideachd a chlag fhèin – An Dubh Duaibseach - a thilgeil orra. Rinn Calum Cille na dh’iarr an t-aingeal air agus fhuair e smachd air an fhearann air fad agus dh’fhalbh a’ cheò agus thàrr na deamhain às gu creig a-muigh sa chuan mu choinneimh an rubha a tha air taobh siar a’ cheàrnaidh sin. Thug e òrdan dha na deamhain a dhol dhan mhuir tron chreig air an robh iad agus a bhith mar èisg ann an sin gu bràth tuilleadh agus gun a bhith an sàs ann an obair an diabhail on sin a-mach. B’ fheudar dhaibh sin a dhèanamh air sgàth briathran Chaluim Chille. B’ urrainn do dhuine le aodach air a dhol tron toll a rinn iad sa chreig an uair a chaidh iad troimhpe sìos dhan mhuir. Agus, air eagal ’s gun itheadh duine iad, chuir Calum Cille comharra orra, a chuir iad air leth bho èisg sam bith eile, oir tha iad dearg agus dall san dàrna sùil. Bidh iasgairean tric gan glacadh san là an-diugh, agus an uair a chì iad dè a tha iad air fhaighinn, bidh iad gan tilgeil air ais dhan mhuir.
An uair sin dh’iarr Calum Cille air Dia a’ chlag agus a chlach a thoirt dha air ais bhon mhuir agus nach ann a chunnaic e iad a’ tighinn thuige mar chraos deàlrach agus thuit iad sìos ri thaobh. Bheannaich Calum Cille an làrach às an do dh’fhuadaich e na deamhain agus chuir e air chois e mar chomraich on sin a-mach. Dh’fhàg e a’ chlach an sin mar am prìomh ulaidh, an sàs ann am mìorbhailean agus iongantasan. Chaidh a’ chlag sìos dhan talamh gu domhainn an uair a thuit e agus chaidh an teanga aige fhàgail ann an sin. Thuirt Calum Cille nach robh a’ chlag càil na bu mhiosa às aonais an teanga, agus nan toireadh duine eas-onair air a’ chomraich, gum bu chòir a’ chlag a chuir san toll san robh a theanga mar chomharrra air a’ mhallachd a bha air a thighinn air an duine, agus nach biodh e beò bliadhna shlàn an dèidh sin. Ach chaidh sin a dhearbhadh tric on uair sin."


text:
An-diugh 's dòcha gu bheil e na eagal airson mòran SEOs agus luchd-leasachaidh proifeiseanta lìn nuair a thig e gu deasbad gu math cumanta mu sheirbheisean taice càileachd agus an leasachadh as fheàrr. Carson? Seach gu bheil an obair gu math tric gu bhith a 'faighinn taic àrd aig PR gun a bhith a' dèanamh cron air an làrach-lìn no am blog, tha e na dhleastanas dùbhlanach. Mar as trice, is e prìomh amas SEO airson ìre CTR a mheudachadh, trafaig àrdachadh, a bharrachd air còmhraidhean àrdachadh den làrach-lìn. Agus ma tha thu airson faighinn a-mach ceanglaichean àrd PR bho chompanaidhean a tha a 'reic ceangail - tha tòrr de na daoine sin a' putadh an "seirbheisean" air an Lìon - tha seo dìreach beagan fhìrinn fuar mu thogail ceangail pàighte. Is e an rud as urrainn do Google tachartas amharasach sam bith a tha a 'tachairt leis an làrach-lìn no am blog agad uaireannan (i. e - sildade reguleerimine 3d printer. , sìolachadh mòr de dhuilleagan-taic pàighidh ìosal, a 'cleachdadh anchors falaichte, susbaint spammy, agus dòighean sam bith eile no sgeamaichean duilich de Blackass Hat agus Gray-Hat SEO). A 'beachdachadh air an t-suidheachadh as miosa nuair a gheibh thu àrd-cheanglaichean PR bho sholaraichean ro-chùramach (i. e. , seòlaidhean àrd-inbhe, fo-sgrìobhaidhean fòram fèin-ghluasadach, tuathanasan ceangail agus cuibhlichean ceangail - a. k. a. iomlaidean ceangail) - dh'fhaodadh a h-uile dad a bhith air a mhilleadh cuideachd. Tha mi a 'ciallachadh gu bheil an làrach-lìn agad air a thoirmeasg bhon rannsachadh air-loidhne aon uair is gu bràth. Mar sin, le bhith a 'beachdachadh air cunnart mar seo gu h-ìosal, thig a h-uile càil a bu chòir fios a bhith agaibh mu dhrochaidean-taice pàighte, na prìomh sheòrsaichean peanasan rangachadh agus mar as fheàrr leotha a sheachnadh, co-dhiù an fheadhainn as cumanta.
Prìomh sheòrsan Rangadh Peanasan
Ro rud sam bith eile, leigamaid aghaidh air - faodaidh cuid de dhìolaidhean rangachadh nach eil ach pàirt de do thrafaig lìn, agus an còrr de bidh iad mar as trice air an cur air làrach air feadh an làraich. A 'toirt sùil air na sreathan as àbhaistiche le bhith a' ceannach no a 'reic backlinks, tha trì diofar sheòrsachan peanasan rangachadh - gèam pàirt, peanas air feadh na làraich, agus crìoch a chuir air falbh.
- Maids Pàirt - seasmhach airson peanas làimhe a 'dràibheadh air an làrach-lìn no am blog sìos na toraidhean rannsachaidh. Bidh e gu tric a 'tachairt nuair a lorgas Google gnìomhachd neònach de nàdar spammy, a tha gu tric co-cheangailte ri bhith a' làimhseachadh le cus faclan-luirg agus abairt-iuchraichean - dìreach airson barrachd trafaic a phumpadh, agus gun a bhith a 'lìbhrigeadh fìor luach le susbaint duilleig.
- Cosgais Làrach-lìn - bhiodh sin na bhuaidh fìor dhroch bhuaidh le droch bhuaidh. Le comas comas air suas ri leth an trafaig lìn agad a ghearradh, thathar a 'cleachdadh an t-seòrsa peanais seo mar as trice nuair a thig e gu bhith a' cleachdadh ceangal Gray-Hat air ais, mar eisimpleir le acair falaichte, a tha a ' adhaltranas no gambling. Ma tha thu a 'dèiligeadh ri neach-reic ceangail aig ìre ìosal a' gealltainn gum bi ceangal àrd aig PR air an làrach-lìn agad - cha mhòr ann an àm sam bith - tha an t-àm ann eagal a chur ort. Mar is dòcha gu bheil thu a 'dol a thogail bratach dhearg le Google agus tagradh airson peanas.
- Leigeil às deiseil - bruidhinn airson fhèin. Tha mi a 'ciallachadh gum faod e rudeigin a dhèanamh nas miosa a bhith a' dol airson malairt backlink. Tha mi a 'ciallachadh an cùrsa de thachartasan as mì-fhortanach nuair a bhios am làrach-lìn no am blog agad a' cur dragh air droch dhroch dhroch dhuilgheadas leis na cleasan togail neo-fhoirmeil no sgeamaichean malairt sin - agus a-mhàin chan fhaighear às bhon chlàr-rannsachaidh. Mar as cumanta, tha toradh cho mì-thoilichte seo air a thighinn am follais an dà chuid air ceangal ìosal de chàileachd a tha a 'reic "companaidhean", agus na "cleachdaidhean" èiginneach aca ".